cyanic-selkie/wikianc huggingface dataset:
ಸ್ಕ್ಯಾಂಡಿನೇವಿಯ
ವಿಸ್ತೀರ್ಣ
ಸ್ವೀಡನ್ : ಉ.ಅ. 55020| — 69005| ಹಾಗೂ ಪೂ.ರೇ. 110 — 24010| ನಡುವೆ ಇದೆ. ವಿಸ್ತೀರ್ಣ 4,49,793 ಚ.ಕಿಮೀ. ಸ್ಕ್ಯಾಂಡಿನೇವಿಯ ಪ್ರದೇಶದ ಅತ್ಯಂತ ದೊಡ್ಡ ದೇಶ. ಯುರೋಪಿನಲ್ಲಿ ಇದು 4ನೆಯ ದೊಡ್ಡ ದೇಶ.
ಫಿನ್‍ಲೆಂಡ್ : ಉ.ಅ. 59030| - 70005| ಹಾಗೂ ಪೂ.ರೇ. 19007| — 31035| ನಡುವೆ ಇದೆ. ಇದರ ವಿಸ್ತೀರ್ಣ 3,38,000 ಚ.ಕಿಮೀ.
ಐಸ್‍ಲೆಂಡ್ : ಉ.ಅ. 63025| — 66032| ಹಾಗೂ ಪ.ರೇ. 13030| — 24030| ನಡುವೆ ಇದೆ. ವಿಸ್ತೀರ್ಣ 1,02,846 ಚ.ಕಿಮೀ.
ಡೆನ್ಮಾರ್ಕ್: ಸ್ಕ್ಯಾಂಡಿನೇವಿಯನ್ ರಾಷ್ಟ್ರಗಳಲ್ಲಿ ಅತ್ಯಂತ ಚಿಕ್ಕದಾದ ದೇಶ. ಇದು ಉ.ಅ. 54034| — 57045| ಪ.ರೇ. 8005| — 15012| ಇದೆ. ಇದು ಗ್ರೀನ್‍ಲೆಂಡ್ ಮತ್ತು ಫೆರೋ ದ್ವೀಪಗಳನ್ನು ಹೊಂದಿದೆ.
ಪ್ರಾಕೃತಿಕ ವಿಭಾಗಗಳು
ಭೂರಚನೆಯ ಆಧಾರದ ಮೇಲೆ ಸ್ಕ್ಯಾಂಡಿನೇವಿಯದಲ್ಲಿ ಎರಡು ಪ್ರಾಕೃತಿಕ ವಿಭಾಗಗಳಿವೆ. 1. ಸ್ಕ್ಯಾಂಡಿನೇವಿಯದ ಪರ್ವತಗಳು : ಇದು ನಾರ್ವೆ, ಸ್ವೀಡನ್, ಫಿನ್‍ಲೆಂಡ್ ಮತ್ತು ಐಸ್‍ಲೆಂಡ್‍ಗಳನ್ನು ಒಳಗೊಂಡಿದೆ. ಇದು ಪುರಾತನವಾದ ಕಠಿಣ ಶಿಲೆಗಳಿಂದ ನಿರ್ಮಿತವಾಗಿದೆ. ಹೆಚ್ಚು ಏರು-ತಗ್ಗುಗಳಿಂದ ಕೂಡಿದೆ. ನಾರ್ವೆಯ ತೀರದಲ್ಲಿ ಕಡಿದಾದ ಇಳಿಜಾರಿದೆ. ಆದರೆ ಬಾಲ್ಟಿಕ್ ಸಮುದ್ರದ ಕಡೆಗೆ ಸ್ವೀಡನ್ನಿನಲ್ಲಿ ಇಳಿಜಾರು ಅಷ್ಟು ಕಡಿದಾಗಿಲ್ಲ.
2. ಪೂರ್ವದ ಮೈದಾನ : ಇದು ದಕ್ಷಿಣ ಪೂರ್ವ ಸ್ವೀಡನ್‍ನಲ್ಲಿ ಹಬ್ಬಿದೆ, ಡೆನ್ಮಾರ್ಕ್‍ನಲ್ಲೂ ಮುಂದುವರಿದಿದೆ. ಇದು ಹಿಮನದಿಯ ಪ್ರಕ್ರಿಯೆಯಿಂದ ರೂಪಿತವಾದದ್ದು.
ಸ್ಕ್ಯಾಂಡಿನೇವಿಯನ್ ಹಿಮ ಹಾಳೆ : ಇದು ಪ್ಲೀಸ್ಟೋಸೀನ್ ಹಿಮಯುಗದಲ್ಲಿ ರಚನೆಯಾದ ಒಂದು ದೊಡ್ಡ ಹಿಮಹಾಳೆ. ಇದು ಯುರೋಪಿನ ಬಹುಪಾಲು ಪ್ರದೇಶವನ್ನು ಆಕ್ರಮಿಸಿತ್ತು. ಈ ಹಿಮಯುಗ ಸು. 10,000 ವರ್ಷಗಳ ಹಿಂದೆ ಕೊನೆಗೊಂಡಿತು. ಸ್ಕ್ಯಾಂಡಿನೇವಿಯದ ಹಿಮಹಾಳೆ ಸು. ಉ.ಅ. 480 ವರೆಗೆ ವಿಸ್ತರಿಸಿದ್ದು, 66,00,000 ಚ.ಕಿಮೀ ಪ್ರದೇಶವನ್ನು ಆವರಿಸಿತ್ತು. ಹಿಮನದಿ ಹಿಂದೆ ಸರಿಯತೊಡಗಿದಾಗ ಫಿನ್‍ಲೆಂಡಿನಲ್ಲಿ ಸಾವಿರಾರು ಸರೋವರಗಳ ನಿರ್ಮಾಣವಾಯಿತು. ಆದ್ದರಿಂದ ಅದನ್ನು ಸಾವಿರ ಸರೋವರಗಳ ನಾಡು ಎಂದು ಕರೆಯಲಾಗಿದೆ.
ವಾಯುಗುಣ
ನಾರ್ವೆ ಮತ್ತು ಸ್ವೀಡನ್‍ಗಳಲ್ಲಿ ಬೇಸಗೆ ತಂಪಾಗಿ ಮೋಡದಿಂದ ಕೂಡಿ ತೇವವನ್ನೊಳಗೊಂಡಿರುತ್ತದೆ. ಚಳಿಗಾಲದಲ್ಲಿ ಹೆಚ್ಚು ತೇವ ಮತ್ತು ತೀವ್ರವಾದ ಚಳಿ ಇರುವುದು. ಚಳಿಗಾಲದಲ್ಲಿ ನಾರ್ವೇಜಿಯನ್ ತೀರದಲ್ಲಿ ಉಷ್ಣಾಂಶ 00ಸೆ. ಗಿಂತ ಕಡಿಮೆ ಇರುತ್ತದೆ. ಜನವರಿಯಲ್ಲಿ ಸರಾಸರಿ ಉಷ್ಣಾಂಶ 80 ಸೆ. ಇದ್ದರೆ, ಜುಲೈ ತಿಂಗಳಲ್ಲಿ ಸುಮಾರು 150ಸೆ.ನಷ್ಟು ಇರುತ್ತದೆ. ದಕ್ಷಿಣ ಯುರೋಪಿಗೆ ಹೋಲಿಸಿದಾಗ ಉತ್ತರದ ಕಡೆಗೆ ಹೋದಂತೆ ಮಳೆ ಕಡಿಮೆಯಾಗುತ್ತದೆ.
ಜಲವ್ಯವಸ್ಥೆ
ಸ್ಕ್ಯಾಂಡಿನೇವಿಯನ್ ಪರ್ವತಗಳಲ್ಲಿ ಉಗಮಿಸುವ ಅನೇಕ ನದಿಗಳು ಬಾಲ್ಟಿಕ್ ಸಮುದ್ರ ಮತ್ತು ಬಿಸ್ಕೇ ಆಖಾತವನ್ನು ಸೇರುತ್ತವೆ. ಚಳಿಗಾಲದಲ್ಲಿ ಇಲ್ಲಿನ ಬಹುತೇಕ ನದಿಗಳು ಹೆಪ್ಪುಗಟ್ಟಿ, ಬೇಸಗೆಯಲ್ಲಿ ತುಂಬಿ ಹರಿಯುತ್ತವೆ. ಸ್ವೀಡನ್ನಿನ ಪ್ರಮುಖ ನದಿಗಳೆಂದರೆ — ಟಾರ್ನ್, ಕಾಲಿಕ್ಸ್, ಲೂಲ್, ಸ್ಕೆಲ್ಲೆಪ್ಟೆ, ಉಮೆ, ಇಂಡಾಲ್ಸ್, ದಾಲ್, ಕ್ಲಾರ್, ಲಾಗನ್, ಗೋಟಾ ಮತ್ತು ಜುಂಗನ್, ಫಿನ್‍ಲೆಂಡಿನ ಸೇ.20ರಷ್ಟು ಪ್ರದೇಶ ಸರೋವರಗಳಿಂದ ಕೂಡಿದೆ. ಮಜೋಸ್ ಇಲ್ಲಿಯ ಅತಿ ದೊಡ್ಡ ಸರೋವರ. ನಾರ್ವೆಯ ಆಗ್ನೇಯದಲ್ಲಿ ಹರಿಯುವ ಗ್ಲೋಮಾ ಈ ದೇಶದ ಅತ್ಯಂತ ಉದ್ದವಾದ ನದಿ. ಇದು ಜಲಪಾತಗಳಿಂದ ಕೂಡಿ ವೇಗವಾಗಿ ಹರಿಯುತ್ತದೆ.
ಸ್ವಾಭಾವಿಕ ಸಸ್ಯವರ್ಗ
ಇಲ್ಲಿ ತಂಡ್ರಾ, ಟೈಗಾ ಹಾಗೂ ಮಿಶ್ರ ಅರಣ್ಯಗಳಿವೆ. ಐಸ್‍ಲೆಂಡ್ ಮತ್ತು ಉತ್ತರ ಫಿನ್‍ಲೆಂಡ್‍ನಲ್ಲಿ ತಂಡ್ರಾ ಮಾದರಿ ಸಸ್ಯ ವರ್ಗ, ಪಾಚಿ ಮತ್ತು ಹಾವಸೆಗಳೂ ಇವೆ. ಫಿನ್‍ಲೆಂಡಿನ ಬಹುತೇಕ ಪ್ರದೇಶಗಳಲ್ಲಿ ಎಲೆ ಮೊನಚಾದ ಸಸ್ಯವರ್ಗ ಕಂಡುಬರುವುದು. ಹಾಗೆಯೇ ನಾರ್ವೆ, ಫೆರೋ ದ್ವೀಪಗಳಲ್ಲಿಯೂ ಟೈಗಾ ಹಾಗೂ ಮಿಶ್ರ ಅರಣ್ಯಗಳಿವೆ. ನಾರ್ವೆ, ಫಿನ್‍ಲೆಂಡ್ ಮತ್ತು ಸ್ವೀಡನ್ ದೇಶಗಳು ಆರ್ಥಿಕತೆಯಲ್ಲಿ ಟೈಗಾ ಸಸ್ಯವರ್ಗ ಮಹತ್ತರವಾದ ಪಾತ್ರ ವಹಿಸುತ್ತದೆ. ಪೈನ್, ಸ್ತ್ರೂಸ್, ಫರ್, ಬರ್ಚ್, ಆಲ್ಡರ್, ಪಾಪ್ಲಾರ್ ಹಾಗೂ ವಿಲ್ಲೇ ಮರಗಳು ಇಲ್ಲಿ ಹೆಚ್ಚಾಗಿವೆ.
ಸಂಪನ್ಮೂಲಗಳು
ಉತ್ತರ ಸಮುದ್ರದ ಖಂಡಾವರಣ ಪ್ರದೇಶದ ಕಡೆಯಲ್ಲಿ, ನಾರ್ವೆಯಲ್ಲಿ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲ ದೊರೆಯುತ್ತದೆ. ಅಲ್ಲದೆ ಕಬ್ಬಿಣಅದಿರು, ತಾಮ್ರ, ಕಲ್ಲಿದ್ದಲು ನಿಕ್ಷೇಪಗಳೂ ಇವೆ. ಐಸ್‍ಲೆಂಡಿನ ಸೇ.93 ರಷ್ಟು ವಿದ್ಯುತ್ ಜಲವಿದ್ಯುತ್ ಕೇಂದ್ರಗಳಿಂದ ಹಾಗೂ ಶೇ.7ರಷ್ಟು ವಿದ್ಯುತ್ ಶಾಖೋತ್ಪನ್ನವಾದದ್ದು.
ಕೃಷಿ
ಸ್ಕ್ಯಾಂಡಿನೇವಿಯ ಪರ್ವತಗಳಿಂದ ಕೂಡಿದೆ. ವಾಯುಗುಣ ನಿರ್ದಿಷ್ಟ ಬೆಳೆಗಳಿಗೆ ಸಹಾಯಕ. ನಾರ್ವೆಯಲ್ಲಿ ಬಾರ್ಲಿ, ಓಟ್ಸ್, ರೈ, ಆಲೂಗೆಡ್ಡೆ, ಹಣ್ಣು; ಸ್ವೀಡನ್‍ನಲ್ಲಿ ಸಿಹಿಗೆಡ್ಡೆ, ಆಲೂಗೆಡ್ಡೆ ಮೊದಲಾದವು, ಫಿನ್‍ಲೆಂಡಿನಲ್ಲಿ ಆಲೂಗೆಡ್ಡೆ, ಡೈರಿ ಉತ್ಪನ್ನ ಮತ್ತು ಕೆಲವು ಧಾನ್ಯಗಳು ಮುಖ್ಯ ಉತ್ಪನ್ನಗಳು. ಐಸ್‍ಲೆಂಡಿನಲ್ಲಿ ಸೇ.1 ಕ್ಕಿಂತ ಕಡಿಮೆ ಪ್ರದೇಶವು ವ್ಯವಸಾಯಕ್ಕೆ ಅನುಕೂಲವಾಗಿವೆ. ಇಲ್ಲಿಯೂ ಆಲೂಗೆಡ್ಡೆಯನ್ನು ಬೆಳೆಯುತ್ತಾರೆ.
ಕೈಗಾರಿಕೆ
ಹಡಗು ನಿರ್ಮಾಣ, ಯಂತ್ರೋಪಕರಣ, ಬಟ್ಟೆ, ಕಬ್ಬಿಣ ಮತ್ತು ಉಕ್ಕು, ಚರ್ಮ, ರಾಸಾಯನಿಕ, ಆಹಾರ ಸಂಸ್ಕರಣೆ, ಕಾಗದ, ಅಲ್ಯುಮಿನಿಯಂ, ಗೊಬ್ಬರ ಹಾಗೂ ಇನ್ನಿತರ ಕೈಗಾರಿಕೆಗಳು ಇಲ್ಲಿ ಹೆಚ್ಚು ಅಭಿವೃದ್ಧಿ ಹೊಂದಿದೆ. ಮೃದು ಮರ ವ್ಯಾಪಕವಾಗಿ ದೊರೆಯುವುದರಿಂದ ಹಡಗು ನಿರ್ಮಾಣ ಮತ್ತು ಕಾಗದ ಕೈಗಾರಿಕೆಗಳು ಬೆಳೆದಿವೆ.
ಸಾರಿಗೆ
ಈ ಪ್ರದೇಶ ಪರ್ವತಮಯದಾದ್ದರಿಂದ ರಸ್ತೆ ಮತ್ತು ರೈಲು ಸಾರಿಗೆ ಹೆಚ್ಚು ಅಭಿವೃದ್ಧಿ ಹೊಂದಿಲ್ಲ. ಆದರೆ ಇಲ್ಲಿನ ಕೈಗಾರಿಕಾ ಕೇಂದ್ರಗಳಿಗೂ ನಗರಗಳಿಗೂ ಉತ್ತಮ ಸಾರಿಗೆ ವ್ಯವಸ್ಥೆಯಿದೆ.
ಪ್ರಮುಖ ನಗರಗಳು
ನಾರ್ವೆಯ ಸೇ.75ರಷ್ಟು, ಸ್ವೀಡನ್ನಿನ ಸೇ.75 ರಷ್ಟು ಹಾಗೂ ಐಸ್‍ಲೆಂಡ್ ಹಾಗೂ ಡೆನ್ಮಾರ್ಕಿನಲ್ಲಿ ಅತಿ ಹೆಚ್ಚಿನ ಜನರು ನಗರಗಳಲ್ಲಿ ವಾಸಿಸುತ್ತಿದ್ದಾರೆ. ಇಲ್ಲಿನ ಪ್ರಮುಖ ನಗರಗಳೆಂದರೆ — ಡೆನ್ಮಾರ್ಕಿನಲ್ಲಿ ಕೋಪೆನ್‍ಹೇಗನ್ (ರಾಜಧಾನಿ), ಓಡೆನ್ಸ್, ಆಲ್‍ಬರ್ಗ್ ಮತ್ತು ರ್ಯಾಂಡರ್, ಫಿನ್‍ಲೆಂಡಿನಲ್ಲಿ ಹೆಲ್ಸಿಂಕಿ (ರಾಜಧಾನಿ), ಟ್ಯಾಂಪರ್ ಮತ್ತು ಎಸ್ಪೊ, ನಾರ್ವೆಯಲ್ಲಿ ಓಸ್ಲೋ (ರಾಜಧಾನಿ), ಬರ್ಗನ್ ಮತ್ತು ಟ್ರಾಂಡ್ರಿಯಂ, ಸ್ವೀಡನ್ನಿನಲ್ಲಿ ಸ್ಟಾಕ್‍ಹೋಮ್ (ರಾಜಧಾನಿ), ಗೋಟೆಬರ್ಗ್ ಮತ್ತು ಉಪ್‍ಸಾಲ.
ಭಾಷೆ
ನಾರ್ವೆಯಲ್ಲಿ ನಾರ್ವೇಜಿಯನ್, ಸ್ವೀಡನ್‍ನಲ್ಲಿ ಸ್ವೀಡಿಷ್, ಡೆನ್ಮಾರ್ಕ್‍ನಲ್ಲಿ ಡೇನಿಷ್ ಮತ್ತು ಫಿನ್‍ಲೆಂಡಿನಲ್ಲಿ ಫಿನ್ನಿಷ್ ಭಾಷೆಗಳು ಪ್ರಮುಖವಾಗಿವೆ.
ಸಾಕ್ಷರತೆ
ಡೆನ್ಮಾರ್ಕ್, ಫಿನ್‍ಲೆಂಡ್, ನಾರ್ವೆ ಮತ್ತು ಸ್ವೀಡನ್‍ಗಳಲ್ಲಿ ಸಾಕ್ಷರತಾ ಪ್ರಮಾಣ ಸೇ.100 ರಷ್ಟಿದೆ.
ಧರ್ಮ
ಇಲ್ಲಿ ಕ್ರೈಸ್ತ ಧರ್ಮಾನುಯಾಯಿಗಳ ಸಂಖ್ಯೆಯೇ ಅಧಿಕವಾಗಿದೆ.
ಆಮದು ರಫ್ತು
ಡೆನ್ಮಾರ್ಕ್, ಫಿನ್‍ಲೆಂಡ್, ನಾರ್ವೆ ಮತ್ತು ಸ್ವೀಡನ್ ರಾಷ್ಟ್ರಗಳಲ್ಲಿ ಆಮದಿಗಿಂತ ರಫ್ತು ಹೆಚ್ಚು ಕಂಡುಬರುತ್ತದೆ.
ಸ್ಕ್ಯಾಂಡಿನೇವಿಯದ ನಾಗರಿಕತೆ
ಡೆನ್ಮಾರ್ಕ್, ನಾರ್ವೆ, ಸ್ವೀಡನ್ - ಈ ಮೂರು ರಾಜ್ಯಗಳಿಗೆ ಸ್ಕ್ಯಾಂಡಿನೇವಿಯ ಎಂಬ ಸಾಮಾನ್ಯ ಹೆಸರಿದೆ. ಒಮ್ಮೊಮ್ಮೆ ಈ ಹೆಸರು ನಾರ್ವೆ, ಡೆನ್ಮಾರ್ಕ್ ದೇಶಗಳಿಗೆ ಮಾತ್ರವೇ ಅನ್ವಯಿಸುವುದುಂಟು. ಮಧ್ಯಕಾಲೀನಯುಗದಲ್ಲಿ ಈ ಮೂರು ದೇಶಗಳ ಜನಸಮುದಾಯಕ್ಕೆ ನಾರ್ತ್‍ಮೆನ್ (ಉತ್ತರ ದೇಶೀಯರು) ಎಂಬ ಹೆಸರು ಪ್ರಾಪ್ತವಾಗಿತ್ತು. ಭಾಷೆ, ಜೀವನ ಕ್ರಮ, ರಾಜಕೀಯ ಸ್ಥಿತಿಗತಿಗಳು - ಇವೆಲ್ಲ ಈ ಮೂರು ದೇಶಗಳಿಗೂ ಒಂದೇ ಬಗೆಯಾಗಿದ್ದ ಕಾರಣ, ಅಲ್ಲಿಯ ಜನತೆಯೂ ಒಂದೇ ಸಮೂಹವೆಂಬ ಕಲ್ಪನೆ ಮೂಡಿತ್ತು. ಸ್ಕ್ಯಾಂಡಿನೇವಿಯ ಎಂಬ ಹೆಸರು ಈಗ ಭೌಗೋಳಿಕ ದೃಷ್ಟಿಯಿಂದ ವಿರಳವಾಗಿರುವುದಾದರೂ ಸಮೂಹಸೂಚಕವಾಗಿ ಹಾಗೂ ಸಾಹಿತ್ಯ ಚರಿತ್ರೆಯಲ್ಲಿ ಈಗಲೂ ಬಳಕೆಯಲ್ಲಿದೆ.
ಈ ಪ್ರಾಂತದ ಪುರಾತನ ಚರಿತ್ರೆಯೂ ರೂಢಿಸಂಪ್ರದಾಯಗಳೂ ನಾರ್ವೆ ಹಾಗೂ ಸ್ವೀಡನ್ ದೇಶಗಳ ದಕ್ಷಿಣಭಾಗಗಳಿಗೆ ಮತ್ತು ಡೇನಿಷ್ ದ್ವೀಪ ಹಾಗೂ ಸಿಂಬ್ರಿಯನ್ ಭೂ ಖಂಡದಲ್ಲೇ ಕೇಂದ್ರೀಕೃತವಾಗಿದ್ದುವು. ಪುರಾತನ ಕಾಲದಲ್ಲಿ ಸ್ಕ್ಯಾಂಡಿನೇವಿಯ ಪ್ರಾಂತದ ಜನರ ಭಾಷೆಗಳು, ಪುರಾಣಗಳು, ರೀತಿನೀತಿಗಳು ಒಂದೇ ಆಗಿದ್ದುವು. ಕ್ರಿಸ್ತಶಕದ ಆರಂಭ ದಲ್ಲೂ ಇವರು ಪ್ರತ್ಯೇಕ ಗುಂಪಾಗಿ ತಲೆಯೆತ್ತಿರಲಿಲ್ಲ. ಸು. 8ನೆಯ ಶತಮಾನದ ಕಾಲಕ್ಕೆ ಈ ಮೂರು ರಾಜ್ಯಗಳು ಭಿನ್ನ ಭಿನ್ನ ರಾಜ್ಯಲಕ್ಷಣ ಪಡೆದು ಯುರೋಪಿನ ಇತಿಹಾಸದಲ್ಲಿ ಪ್ರತ್ಯೇಕ ಸ್ಥಾನ ಪಡೆದುಕೊಳ್ಳ ತೊಡಗಿದುವು. ಆದರೆ 11-12ನೆಯ ಶತಮಾನಗಳತನಕವೂ ಅವುಗಳ ಭಾಷೆಗಳಲ್ಲಿ ವ್ಯತ್ಯಾಸವಿರಲಿಲ್ಲ. ಆಮೇಲೆ ಕ್ರಮೇಣ ಆ ದೇಶಗಳ ರೀತಿನೀತಿಗಳು ಪಲ್ಲಟವಾದುವು. ಭಾಷೆಗಳಲ್ಲೂ ಅಷ್ಟಿಷ್ಟು ಮಾರ್ಪಾಡು ಗಳು ತಲೆದೋರಿ ನಾರ್ವೇಜಿಯನ್, ಸ್ವೀಡಿಷ್, ಡೇನಿಷ್ ಭಾಷೆಗಳು ತಲೆಯೆತ್ತತೊಡಗಿದುವು. ಆದರೆ ಈ ಮೂರು ದೇಶಗಳ ಜನರು ಪರಸ್ಪರರ ಭಾಷೆಗಳನ್ನು ಇಂದಿಗೂ ತಿಳಿಯಬಲ್ಲವರಾಗಿದ್ದಾರೆ.
ಎಪಿಪ್ಯಾಲಿಯೋಗ್ರಾಫಿಕ್ ಯುಗ
ಸ್ಕ್ಯಾಂಡಿನೇವಿಯದ ಆದ್ಯ ನಾಗರಿಕತೆ ಎಪಿಪ್ಯಾಲಿಯೋಗ್ರಾಫಿಕ್ ಯುಗದಿಂದ ಆರಂಭವಾಗುತ್ತದೆ. ಈ ಯುಗದಲ್ಲಿ ಎರಡು ಹಂತಗಳಿವೆ. ಮೊದಲನೆಯದು ಮಾಗ್ಲೆಮೋಸ್ ಕಾಲ, ಎರಡನೆಯದು ಎರ್ಟೆಬೊಲ್ಲಿ ಕಾಲ. ಮಾಗ್ಲೆಮೋಸ್ ಕಾಲವು ಬಾಲ್ಟಿಕ್ ಸಮುದ್ರ ತೀರದಲ್ಲಿ ಬೆಸ್ತರು ಮಾತ್ರವೇ ವಾಸವಾಗಿದ್ದ ಕಾಲ. ಆಗ ಬಾಲ್ಟಿಕ್ ಸಮುದ್ರ ಸಿಹಿನೀರಿನ ಸರೋವರವಾಗಿತ್ತು. (ಭೂಗರ್ಭವಿe್ಞÁನಿಗಳು ಇದಕ್ಕೆ ಅನ್ಸಿಲಸ್ ಸರೋವರ ಎಂದು ಹೆಸರು ನೀಡಿದ್ದಾರೆ). ಈ ಕಾಲಕ್ಕೆ ಸೇರಿದ ಮೂಳೆ, ಕೊಂಬು ಮತ್ತು ಕಲ್ಲಿನ ಉಪಕರಣಗಳು ಸಿಕ್ಕಿವೆ. ಇವುಗಳಲ್ಲಿ ಮುಳ್ಳುಮುಳ್ಳಾದ ಭರ್ಜಿಯೂ ಒಂದು. ಇದಕ್ಕೆ ಟ್ರಾಂಚೆಟ್ ಎಂದು ಹೆಸರು. ಆಗ ಕುಂಭಕಲೆ ಪರಿಚಿತವಾಗಿರಲಿಲ್ಲ. ಎರ್ಟೆಬೊಲ್ಲಿ ಕಾಲದಲ್ಲಿ ಸಮುದ್ರ ಉಕ್ಕಿ ಬಾಲ್ಟಿಕ್ ಸಮುದ್ರಕ್ಕೆ ಹರಿದು ಬಂತೆಂದೂ ಈ ಸ್ಥಿತಿಗೆ ಬಂದ ಬಾಲ್ಟಿಕ್ ಸಮುದ್ರಕ್ಕೆ ಭೂಗರ್ಭಶಾಸ್ತ್ರಜ್ಞರು ಲಿಟ್ಟೊರಿನಾ ಸಮುದ್ರ ಎಂದೂ ನಾಮಕರಣ ಮಾಡಿದ್ದಾರೆ. ಈ ಯುಗದ ಅವಶೇಷ ಗಳು ಮುಖ್ಯವಾಗಿ ಕಸಕುಪ್ಪೆಗಳ ರೂಪದಲ್ಲಿದ್ದುವು. ಮೂಳೆ, ಕೊಂಬು ಮುಂತಾದ ಸಾಮಗ್ರಿಗಳು ಈ ಕಾಲದಲ್ಲೂ ಬಳಕೆಯಲ್ಲಿದ್ದುವು. ಬಾಚಣಿಗೆಯ ಉಪಯೋಗ ಈ ಜನರಿಗೆ ತಿಳಿದಿತ್ತೆಂದು ತೋರುತ್ತದೆ. ಬೆಂಕಿಯ (ಚಕಮಕಿ) ಉಪಯೋಗ ಕೂಡ ಇವರಿಗೆ ತಿಳಿದಿತ್ತು. ಈ ಯುಗದಲ್ಲಿ ಕುಂಭಕಲೆಯಲ್ಲೂ ಜನ ನುರಿತಿದ್ದರು. ಅಗಲಬಾಯಿಯ ಉಬ್ಬುಹೊಟ್ಟೆಯ ಮಣ್ಣಿನ ಪಾತ್ರೆ ಆಗ ಸರ್ವಸಾಮಾನ್ಯವಾಗಿತ್ತು. ನಾರ್ವೆ, ಸ್ವೀಡನ್ ದೇಶಗಳಲ್ಲೂ ಈ ಬಗೆಯ ಜನವಸತಿಗಳಿದ್ದರ ಬಹುದಾದರೂ ಅವುಗಳ ಬಗೆಗೆ ಈ ತನಕ ತಿಳಿದು ಬಂದ ವಿವರಗಳು ಕಡಿಮೆ. ನಾರ್ವೆದೇಶದ ನಾಸ್ಟ್‍ವೆಟ್  ಎಂಬಲ್ಲಿಯೂ  ಸ್ವೀಡನಿನ ಲಿಮ್‍ಹ್ಯಾಮ್ನ್ ಎಂಬಲ್ಲಿಯೂ ದೊರೆತ ಅವಶೇಷಗಳು ಎರ್ಟೆಬೊಲ್ಲಿ ಕಾಲಕ್ಕೇ ಸೇರಿದ್ದಿರಬಹುದೆಂದು ಊಹಿಸಲಾಗಿದೆ. ನಾಯಿಯೊಂದೇ ಈ ಕಾಲದ ಸಾಕು ಪ್ರಾಣಿ. ಕೃಷಿಯ ಪರಿಚಯ ಈ ಜನರಿಗೆ ಇರಲಿಲ್ಲ.
ನವ ಶಿಲಾಯುಗ
ನಾರ್ವೆ ಮತ್ತು ಸ್ವೀಡನ್ ದೇಶಗಳಲ್ಲಿ ನವ ಶಿಲಾಯುಗದ ಕುರಿತಾಗಿ ತಿಳಿದು ಬಂದಿರುವ ಅಂಶಗಳು ಅಂದಿನ ಶವಸಮಾಧಿ ರೂಢಿಗಳ ಪರಿಶೀಲನೆಯಿಂದ ಲಭಿಸಿದವುಗಳಾಗಿವೆ. ಅಂದಿನ ವಾಸದ ಮನೆಗಳು ಸಾದಾ ರೀತಿಯ ಮಣ್ಣಿನ ಮನೆಗಳಾಗಿದ್ದುವು. ಅವುಗಳಲ್ಲಿ ಪ್ರಾಣಿಗಳ ಮೂಳೆಗಳ ಹೊರತು ಬೇರೇನೂ ದೊರೆತಿಲ್ಲ. ಪ್ರಸಿದ್ಧ ಗೋರಿಗಳೆಲ್ಲ ಬೃಹತ್ ಶಿಲಾ ಸಮಾಧಿಗಳು. ಇವುಗಳಲ್ಲಿ 2,3,4ನೆಯ ಮೊಂಟೇಲಿಯಸ್ ಅವಧಿಗಳಿಗೆ ಸಂಬಂಧಿಸಿದ ಮೂರು ಬಗೆಯ ಸಮಾಧಿಗಳು ಕಂಡು ಬರುತ್ತವೆ. ಡಾಲ್ಮೆನ್ ಎಂಬ ಸಮಾಧಿ ಆ ಕಾಲದ ಆದ್ಯಪ್ರಕಾರದ ಗೋರಿ. ಇದು ಕೋಣೆಯ ರೂಪದಲ್ಲಿದೆ. ಇದರ ಸುತ್ತಲೂ ದೊರಗಾದ ಮೂರು ನಾಲ್ಕು ಕಲ್ಲುಕಂಬಗಳು ನಿಂತಿವೆ; ಛಾವಣಿಗೆ ಕಲ್ಲು ಚಪ್ಪಡಿ ಹೊದಿಸಲಾಗಿದೆ. ಛಾವಣಿ ಮೇಲ್ಗಡೆ ದಿಬ್ಬ ಕಟ್ಟಿರುವುದೂ ಇದೆ. ಈ ಬಗೆಯ ಸಮಾಧಿಗಳೊಳಗೆ ಆಕಾರ ಕೆಡದ ಶವಗಳು ದೊರಕಿವೆ. ಶವಕುಣಿಗಳಲ್ಲಿ ಹೆಚ್ಚಿನ ಅಲಂಕಾರ ವಸ್ತುಗಳೇನೂ ದೊರಕಿಲ್ಲ. ಚಕಮಕಿ ಕಲ್ಲಿನ ಕೆಲವು ಚೂಪು ಕೊಡಲಿಗಳೂ ಅವುಗಳ ಜೊತೆಗೆ ಅಲಂಕೃತ ಕುಂಭಗಳೂ ಹೂಜಿಗಳೂ ದೊರೆತಿವೆ. ಮೂರನೆಯ ಮೊಂಟೇಲಿಯಸ್ ಯುಗದಲ್ಲಿ ವೇಶ್ಮ ಸಮಾಧಿಗಳು ಬಳಕೆಗೆ ಬಂದುವು. ಇವುಗಳ ರಚನೆ ದೊಡ್ಡದು. ವೇಶ್ಮ ಸಮಾಧಿ ದೊಡ್ಡದೊಂದು ಕಲ್ಲಿನ ಕೋಣೆ. ಇದಕ್ಕೆ ಕಲ್ಲಿನ ಗೋಡೆ ಹಾಗೂ ಛಾವಣಿಯಿಂದ ಆವೃತವಾದ ಪ್ರವೇಶ ಮಾರ್ಗವಿರುತ್ತದೆ. ಸ್ವೀಡನ್ ದೇಶದಲ್ಲಿ ದೊರೆತಿರುವ ಇಂಥದೊಂದು ಸಮಾಧಿಯ ಉದ್ದ 9.75ಮೀ, ಅಗಲ 2.7ಮೀ. ಈ ಬಗೆಯ ದೊಡ್ಡ ದೊಡ್ಡ ಸಮಾಧಿಗಳಲ್ಲಿ, ಕೆಲವೊಮ್ಮೆ ಅಸ್ಥಿಪಂಜರಗಳೂ ಸುಡದ ಬೇರೆ ಬೇರೆ ಸಾಮಗ್ರಿಗಳೂ ಕಂಡುಬಂದಿವೆ. ಮುಖ್ಯವಾಗಿ ದಪ್ಪನೆಯ ಚೂಪಾದ ಕೊಡಲಿಗಳು,  ತೂತು ಕೊರೆದಿರುವ ಕಲ್ಲಿನ  ಕೊಡಲಿಗಳೂ ಬಾಣಗಳೂ ಚಕಮಕಿ ಕಲ್ಲಿನ ಕಠಾರಿಗಳೂ ಮಣಿಗಳೂ ತ್ರಿಕೋಣಾಕೃತಿಯ ಇಲ್ಲವೆ ವೃತ್ತಾಕೃತಿಯ ತಳವುಳ್ಳ ಪಾತ್ರೆಗಳೂ ಹೇರಳವಾಗಿ ದೊರಕಿವೆ. ಈ ಕಾಲದಲ್ಲಿ ವ್ಯಾಪಾರಿವರ್ಗವೂ ಕೃಷಿಕ ಸಮಾಜವೂ ಸುವ್ಯವಸ್ಥಿತ ರೀತಿಯಲ್ಲಿ ಏಳಿಗೆಗೆ ಬಂದಂತೆ ತೋರುವುದು. ಕುದುರೆ, ಕುರಿ, ಹಂದಿ, ಹಸು, ನಾಯಿ ಮೊದಲಾದ ಸಾಕುಪ್ರಾಣಿವರ್ಗದ ಅವಶೇಷಗಳು ಈ ಸಮಾಧಿ ನೆಲೆಗಳಲ್ಲಿ ದೊರೆತಿವೆ. ಬಾರ್ಲಿ, ಗೋದಿ ಮೊದಲಾದ ಬೆಳೆಗಳ ಕೃಷಿ ಆಗ ವಿಪುಲವಾಗಿತ್ತು. ಬೀಕರ್ ಯುಗದಲ್ಲಿ ಸ್ಕ್ಯಾಂಡಿನೇವಿ ಯದಲ್ಲಿ ನಿರ್ಮಿತವಾದ ಕೊಡಲಿ, ಕಠಾರಿ ಮೊದಲಾದ ಆಯುಧಗಳು ಬ್ರಿಟನಿನಲ್ಲೂ ಬಾಲ್ಟಿಕ್ ಮಣಿಖಚಿತ ಹಾರಗಳು ಮಧ್ಯ ಯುರೋಪಿನಲ್ಲೂ ಬ್ರಿಟನ್ ಹಾಗೂ ಮಧ್ಯ ಯುರೋಪಿನ ಸಾಮಗ್ರಿಗಳು ಸ್ಕ್ಯಾಂಡಿನೇವಿಯ ದಲ್ಲೂ ದೊರೆತಿರುವುದರಿಂದ, ಆ ಕಾಲದಲ್ಲಿ ಸ್ಕ್ಯಾಂಡಿನೇವಿಯದ ವ್ಯಾಪಾರ ವಾಣಿಜ್ಯಗಳು ಸಮೃದ್ಧವಾಗಿದ್ದುವೆಂದು ಊಹಿಸಬಹುದಾಗಿದೆ. ಈ ಸಮಾಧಿವೇಶ್ಮಗಳು ಮೊದಮೊದಲು ಸ್ವೀಡನ್, ಡೆನ್ಮಾರ್ಕ್ ದೇಶಗಳ ತೀರಪ್ರದೇಶಗಳಲ್ಲಿ ಎಲ್ಲೆಲ್ಲೂ ಹರಡಿಕೊಂಡಿದ್ದು ದೀರ್ಘ ಶಿಲಾ ವೇಷ್ಟನ ಯುಗದಲ್ಲಿ ನಾರ್ವೆ ದೇಶಕ್ಕೂ ಸ್ವೀಡನ್ ದೇಶದ ಒಳನಾಡಿಗೂ ಬಂದುವು. ಈ ಬಗೆಯ ವಿಶಾಲ ವೇಶ್ಮ ಸಮಾಧಿಗಳ ಜತೆಗೆ, ಒಂದೊಂದು ಶವವನ್ನು ಪ್ರತ್ಯೇಕ ಸಮಾಧಿಯಲ್ಲಿ ಹೂಳುವ ರೂಢಿ ಜಟ್‍ಲೆಂಡ್, ದಕ್ಷಿಣ ಸ್ವೀಡನ್ ಹಾಗೂ ಕೆಲವಾರು ಡೆನ್ಮಾರ್ಕ್ ದ್ವೀಪಗಳಲ್ಲೂ ಬಳಕೆಗೆ ಬಂತು. ಇವುಗಳಲ್ಲಿ ಹಲವು ಸಮಾಧಿಗಳಿಗೆ ಒಂದೇ ದಿನ್ನೆಯ ಆವರಣವಿತ್ತು. ಅವುಗಳ ಎತ್ತರ ಬೇರೆ ಬೇರೆಯಾಗಿತ್ತು. ಇಂಥ ಸಮಾಧಿಗಳಲ್ಲಿ ಕೆಲವು ನೆಲದಡಿಯಲ್ಲಿದ್ದರೆ, ಇನ್ನು ಕೆಲವು ನೆಲದ ಮಟ್ಟದಲ್ಲೇ ಇರುತ್ತವೆ; ಮತ್ತೆ ಕೆಲವು ದಿಣ್ಣೆಯೊಳಗಡೆಯೇ ಇರುತ್ತವೆ. ಈ ಸಮಾಧಿಗಳಲ್ಲಿ ಹೂಜಿಗಳು, ಕುಸುರಿಕೆಲಸದ ತೂತು ಕೊಡಲಿ ಮೊದಲಾದ ವಸ್ತುಗಳು ಕಂಡುಬಂದಿವೆ. ಈ ಬಗೆಯ ಕೊಡಲಿಗಳೂ ಕುಂಭಗಳೂ ಯುರೋಪಿನಲ್ಲಿ ಎಲ್ಲೂ ಕಂಡುಬಂದಿಲ್ಲ. ಈ ಕಾಲದಲ್ಲಿ ಸ್ಕ್ಯಾಂಡಿನೇವಿಯ ಪ್ರಾಂತಕ್ಕೆ ಬೇರೊಂದು ಸಮೂಹದ ಪ್ರವೇಶವಾಗಿದ್ದಿರ ಬೇಕೆಂದೂ ಕೊನೆಗೆ ಆ ಸಮೂಹ ಬೃಹತ್ ಶಿಲಾವೇಶ್ಮ ನಿರ್ಮಾಪಕ ರೊಡನೆ ಬೆರೆತು ಹೋಗಿದ್ದಿರಬೇಕೆಂದೂ ವಿದ್ವಾಂಸರು ಊಹಿಸಿದ್ದಾರೆ. ಏಕೆಂದರೆ ದೀರ್ಘ ಶಿಲಾವೇಷ್ಟನ ಯುಗದಲ್ಲಿ ಬೃಹತ್  ಶಿಲಾಸಮಾಧಿಗಳ  ಉಪಸ್ತರಗಳಿಗೂ   ಪ್ರತ್ಯೇಕ  ಸಮಾಧಿಗಳಲ್ಲಿರುವ ಸಾಮಗ್ರಿಗಳಿಗೂ ರೂಪರಚನೆಯಲ್ಲಿ ಹೆಚ್ಚಿನ ವ್ಯತ್ಯಾಸವೇನೂ ಇಲ್ಲ.
ಸ್ಕ್ಯಾಂಡಿನೇವಿಯದ ನವ ಶಿಲಾಯುಗವನ್ನು ಕೂಲಂಕಷ ಪರಿಶೀಲನೆ ಮಾಡಿದ ಗಾರ್ಡನ್ ಚೈಲ್ಡ್ ಎಂಬ ಸಂಶೋಧಕ ನವ ಶಿಲಾಯುಗಕ್ಕೂ ಕಂಚುಯುಗಕ್ಕೂ ಈ ಮುಂದಿನಂತೆ ಕಾಲ ನಿರ್ಣಯ ಮಾಡಿದ್ದಾರೆ. ಡಾಲ್ಮೆನ್ ಕಾಲಾವಧಿ (ಮೊಂಟೇಲಿಯಸ್ ಕಾಲಾವಧಿ 11) ಕ್ರಿ.ಪೂ. 2500-2200; ಪ್ರವೇಶ ಮಾರ್ಗ ಸಮನ್ವಿತ ಸಮಾಧಿ ಕಾಲ (ಮೊಂಟೇಲಿಯಸ್ ಕಾಲಾವಧಿ 111) ಕ್ರಿ.ಪೂ. 2200-1650; ದೀರ್ಘ ಶಿಲಾವೇಷ್ಟನ ಕಾಲಾವಧಿ (ಮೊಂಟೇಲಿಯಸ್ ಕಾಲಾವಧಿ) ಕ್ರಿ.ಪೂ. 1650-1500. ಈ ಕೊನೆಯ ಕಾಲಾವಧಿಗೆ ಸಂಬಂಧಪಟ್ಟ ಹಿತ್ತಾಳೆ ಹಾಗೂ ಕಂಚಿನ ಸೂಜಿಗಳೂ ಚಿನ್ನದ ಕಿವಿಯೋಲೆಗಳೂ ಸಿಕ್ಕಿರುವುದ ರಿಂದ ಇವು ಕಂಚುಯುಗದವು ಎಂದು ಭಾವಿಸಬಹುದು.
ಆದಿ ಕಾಲದ ಕಂಚುಯುಗ
ಆದಿಕಾಲದ ಕಂಚುಯುಗದ ಆಯುಧೋಪಕರಣಗಳೆಲ್ಲ ಸಾಮಾನ್ಯವಾಗಿ ಒಂದೇ ಬಗೆಯಾಗಿದ್ದುವು. ಸಾದಾ ರೀತಿಯ ಚಪ್ಪಟೆ ಕೊಡಲಿ, ಪುಟ್ಟ ಚಾಕು-ಇವೆರಡು ಉಪಕರಣಗಳು ಎಲ್ಲ ಕಡೆಯಲ್ಲೂ ಬಳಕೆಯಲ್ಲಿದ್ದುವು. ಪ್ರಾಯಃ ಈ ಕಾಲದಲ್ಲಿ ಲೋಹಕ್ಕಿಂತ ಕಲ್ಲಿಗೇ ಹೆಚ್ಚಿನ ಪ್ರಾಧಾನ್ಯವಿದ್ದಿರಬೇಕು. ಕರಕುಶಲಕಲೆಯಲ್ಲಿ ಸ್ಕ್ಯಾಂಡಿನೇವಿಯದ ಜನ ಸಿದ್ಧಹಸ್ತರಾಗಿದ್ದರು. ಈ ಕಾಲದಲ್ಲಿ ಕಂಚಿನ ಆಭರಣಗಳೂ ಆಯುಧಗಳೂ ಹೇರಳವಾಗಿ ತಯಾರಾದುವು. ಇಷ್ಟೊಂದು ಚೆಲುವಾದ ಆಭರಣಗಳೂ ಆಯುಧಗಳೂ ಉತ್ತರ ಯುರೋಪಿನಲ್ಲಿ ಬೇರೆಲ್ಲೂ ಕಂಡುಬಂದಿಲ್ಲ. ಇವನ್ನು ತಯಾರಿ ಸಲು ಬಳಸಿದ ಎರಕ ಅಚ್ಚುಗಳು ಸಿಕ್ಕಿವೆ; ಇವುಗಳ ಕುಸುರಿ ಕೆಲಸಕ್ಕೂ ಬೇರೆ ದೇಶಗಳ ಆಭರಣಾದಿಗಳ ರೀತಿಗೂ ತುಂಬ ವ್ಯತ್ಯಾಸ ಕಂಡುಬರುತ್ತದೆ. ಆದ್ದರಿಂದ ಇವು ಸ್ಥಳೀಯ ರಚನೆಗಳೆಂಬುದರಲ್ಲಿ ಸಂಶಯವಿಲ್ಲ. ಮಧ್ಯ ಕಂಚುಯುಗದಲ್ಲಿ, ಯುರೋಪಿನಲ್ಲಿ ಸರ್ವಸಾಮಾನ್ಯವಾಗಿದ್ದ ಚಿಲ್ಲಾಣಗಳು(ಕತ್ತಿ) ಸ್ಕ್ಯಾಂಡಿನೇವಿಯದಲ್ಲಿ ಹೆಚ್ಚಾಗಿ ಬಳಕೆಯಲ್ಲಿರಲಿಲ್ಲ. ಬ್ರಿಟನ್ ಮೊದಲಾದ ದೇಶಗಳಲ್ಲಿದ್ದ ದೊಡ್ಡ ಎಲೆಯಾಕಾರದ ಖಡ್ಗ ಸ್ಕ್ಯಾಂಡಿನೇವಿಯಕ್ಕೆ ಸು.1000ಕ್ಕೆ ಮೊದಲೇ ಬಂದಿದ್ದಿತು. ಈ ಬಗೆಯ ಖಡ್ಗಕ್ಕೆ ಇಟಲಿ ದೇಶದಲ್ಲಿದ್ದ ಕಂಚಿನ ಹಿಡಿಕೆಯ ಖಡ್ಗ ಮೂಲವಾಗಿದ್ದಿರಬೇಕೆಂದು ಕೆಲವರ ಅಭಿಪ್ರಾಯ. ಅದು ಹಂಗರಿಯಿಂದ ಬಂದುದೆಂದು ಇನ್ನು ಕೆಲವರ ಊಹೆ. ವೃತ್ತಾಕಾರದ ಗುರಾಣಿಯೊಂದೇ ಅಂದಿನ ರಕ್ಷಣಾಯುಧ. ಆ ಕಾಲದಲ್ಲಿ ಕೊಂಬಿನ ಶಿರಸ್ತ್ರಾಣಗಳೂ ಬಳಕೆಯಲ್ಲಿದ್ದುವೆಂದು ಕೆಲವರ ಅಭಿಮತ. ಕಂಚಿನ ಆಭರಣಗಳ ಜೊತೆಗೆ ಅಲ್ಲಲ್ಲಿ ಚಿನ್ನದ ಆಭರಣಗಳೂ ಕಂಡುಬಂದಿವೆ. ಅವುಗಳಲ್ಲಿ ಉಂಗುರ, ಕಡಗ, ಸೊಂಟಪಟ್ಟಿಯಲ್ಲಿ ಧರಿಸುವ ತ್ರಿಕೋಣಾಕಾರದ ಆಭರಣಗಳು ಮುಖ್ಯವಾದವು. ಕುಸುರಿ ಕೆಲಸದಿಂದ ಕೂಡಿದ ಈ ಬಗೆಯ ಆಭರಣಗಳನ್ನು ತಯಾರಿಸಲು ಈ ಜನ ವಿಶಿಷ್ಟ ಉಪಕರಣಗಳನ್ನು ಬಳಸಿಕೊಂಡಿರಬೇಕೆಂದು ಊಹಿಸಲು ಅವಕಾಶವಿದೆ. ಇಂಥ ನಿಕ್ಷೇಪಗಳು ಸ್ಕ್ಯಾಂಡಿನೇವಿಯದ ಅನೇಕ ಕಡೆ ಕಂಡುಬಂದಿವೆ.
ಉತ್ತರ ಕಂಚುಯುಗ
ಈ ಯುಗದಲ್ಲಿ ಶವದಹನ ಪದ್ಧತಿ ಸರ್ವೇಸಾಮಾನ್ಯವಾಗಿತ್ತು. ಸುಟ್ಟ ಮೂಳೆಗಳನ್ನು ಮೊದಲು ಚಿಕ್ಕ ಪೆಟ್ಟಿಗೆಯಲ್ಲಿರಿಸುತ್ತಿದ್ದರು. ತರುವಾಯ ಅವುಗಳನ್ನು ಮಡಕೆಗೆ ಹಾಕಿ ಮಡಕೆಗಳನ್ನು ಪೆಟ್ಟಿಗೆಯಲ್ಲಿರಿಸುತ್ತಿದ್ದರು. ಕೆಲವೊಮ್ಮೆ ಮೂಳೆಗಳನ್ನು ಬರಿಯ ನೆಲದಲ್ಲಿರಿಸಿ, ಅವುಗಳಿಗೆ ಕಲ್ಲಿನ ಛಾವಣಿ ಹಾಕುತ್ತಿದ್ದರು. ಈ ಮಡಕೆ ಪಾತ್ರೆಗಳು ಸಾಮಾನ್ಯವಾಗಿ ಹೂಜಿ ಇಲ್ಲವೆ ಬೋಗುಣಿಯ ಆಕಾರದಲ್ಲಿದ್ದುವು. ಇವುಗಳಿಗೆ ಕೆಲವೊಮ್ಮೆ ಹಿಡಿಕೆಗಳೂ ಇದ್ದುವು. ಸಮಾಧಿಗಳಲ್ಲಿ ಆಯುಧಗಳನ್ನು ಇರಿಸುವ ರೂಢಿ ವಿರಳವಾಗಿತ್ತು. ಆಯುಧಗಳು ಸಾಮಾನ್ಯವಾಗಿ ಹಿಂದಿನ ಯುಗದ ಆಯುಧಗಳಂತೆಯೇ ಇದ್ದುವು. ಕ್ರಮೇಣ ಹೊಸ ಬಗೆಯ ಅಲಂಕಾರದ ಕ್ರಮ ಬಳಕೆಗೆ ಬಂತು; ನವೀನ ರೀತಿಯ ಆಭರಣಗಳೂ ಗೃಹಕೃತ್ಯದ ಸಾಮಗ್ರಿಗಳೂ ತಯಾರಾದುವು. ಅಂದಚಂದದ ವಿವಿಧ ಕಂಚಿನ ಪಾತ್ರೆಗಳು, ವಿವಿಧ ಆಕಾರದ ಚಾಕುಗಳು, ನಾನಾ ಬಗೆಯ ತೊಡುಗೆಗಳೂ ಬಳಕೆಗೆ ಬರತೊಡಗಿದುವು. ಈ ಸಾಮಗ್ರಿಗಳ ಮೇಲೆ ಕೆತ್ತನೆಗಳಿವೆ. ಕೆಲವು ಸಾಮಗ್ರಿಗಳು ನಾಗಮುರಿಯಂತಿವೆ; ಇನ್ನು ಕೆಲವು ವೃತ್ತಾಕಾರವಾಗಿವೆ; ಮತ್ತೆ ಕೆಲವು ಲಾಡಿಯಂತೆ ಅಲೆಯಲೆಯಾಗಿವೆ. ಇವುಗಳಲ್ಲಿ ಹೆಚ್ಚಿನವು ಇಟಲಿ ದೇಶದಿಂದ ಬಂದ ಸಾಮಗ್ರಿಗಳಂತಿದ್ದುವು; ಆಭರಣಗಳು ಹೆಚ್ಚಾಗಿ ಮಧ್ಯ ಯುರೋಪಿನ ಹಾಲ್‍ಸ್ಟಾಟ್ (ಆದ್ಯ ಲೋಹಯುಗದ) ಸಂಪ್ರದಾಯಕ್ಕೆ ಸೇರಿದವು. ಈ ಯುಗ ಕಂಚುಯುಗಕ್ಕೆ ಸೇರಿರುವುದಾದರೂ ಮಧ್ಯ ಹಾಗೂ ದಕ್ಷಿಣ ಯುರೋಪಿನ ಲೋಹಯುಗದ (ಹಾಲ್‍ಸ್ಟಾಟ್ ಯುಗದ ಸಮಕಾಲೀನ) ನಾಗರಿಕತೆಯಿಂದ ಪ್ರಬಲವಾಗಿ ಪ್ರಭಾವಿತವಾ ಗಿದ್ದಿರಬೇಕು. ಈ ಯುಗದ ಕೊನೆಗಾಲದಲ್ಲಿ ಲಾತೇನೆ ಶೈಲಿಯ ಖಡ್ಗ, ಪದಕ ಮೊದಲಾದ ಕಬ್ಬಿಣ ಸಾಮಾನುಗಳ ಉಪಯೋಗ ರೂಢಿಯಲ್ಲಿದ್ದಿರಬೇಕು. ಇವು ಅಂದಿನ ಸಮಾಧಿಗಳಲ್ಲಿ ಕಂಡುಬಂದಿವೆ. ಇದರಿಂದ ಪ್ರಾಯಃ ಕ್ರಿ.ಪೂ. 1ನೆಯ ಇಲ್ಲವೆ 2ನೆಯ ಶತಮಾನಗಳಲ್ಲಿ ಕಬ್ಬಿಣದ ಬಳಕೆ ಸ್ಕ್ಯಾಂಡಿನೇವಿಯಕ್ಕೆ ಬಂದಿರಬಹು ದೆಂದು ಸೂಚಿತವಾಗುವುದು.
ಸ್ವೀಡನ್ ಮತ್ತು ನಾರ್ವೆ ದೇಶಗಳ ಕೆಲವು ಭಾಗಗಳಲ್ಲಿ ಅನೇಕಾನೇಕ ಕೆತ್ತನೆ ಕೃತಿಗಳು ದೊರಕಿವೆ. ಯುದ್ಧ, ಪಶುಪಾಲನೆ, ಸಮುದ್ರಯಾನ ಮೊದಲಾದವನ್ನು ಇವು ಚಿತ್ರಿಸುತ್ತವೆ. ಇವೂ ಕಂಚು ಯುಗಕ್ಕೆ ಸೇರಿದವೆಂದು ಕೆಲವರ ಊಹೆ. ಆದರೆ ಇವುಗಳ ಕಾಲ ಖಚಿತವಾಗಿಲ್ಲ.
ಸ್ಕ್ಯಾಂಡಿನೇವಿಂಯ ರೋಮನ್ ಚಕ್ರಾಧಿಪತ್ಯಕ್ಕೆ ಸೇರಿರಲಿಲ್ಲವಾದರೂ ಅಲ್ಲಿಯ ನಾಗರಿಕತೆಯ ಮೇಲೆ ರೋಮ್ ನಾಗರಿಕತೆಯ ಪ್ರಭಾವ ಬಹಳ ದಟ್ಟವಾಗಿ ಆಗಿರುವುದು ಕಂಡುಬರುತ್ತದೆ. ಗಾಟ್‍ಲೆಂಡ್ ದ್ವೀಪದಲ್ಲಿ ಅನೇಕ ರೋಮನ್ ನಾಣ್ಯಗಳು ಸಿಕ್ಕಿವೆ. ದೇಶೀಯ ಕಲಾಕೃತಿಗಳಲ್ಲಿ ರೋಮ್ ಪ್ರಭಾವವನ್ನು ನಿಚ್ಚಳವಾಗಿ ಗುರುತಿಸ ಬಹುದಾಗಿದೆ.
ಈ ಕಾಲದಲ್ಲಿ ಕಬ್ಬಿಣದ ಬಳಕೆ ಸರ್ವೇಸಾಮಾನ್ಯವಾಗಿತ್ತು. ಜಟ್‍ಲೆಂಡ್ ಮತ್ತು ಷ್ಲೆಸ್‍ವಿಗ್ ಎಂಬ ಕಡೆ ಹೆಂಟೆ ನೆಲದಲ್ಲಿ ಕಂಡುಬಂದ ನಿಕ್ಷೇಪಗಳಿಂದ ಈ ಕಾಲಕ್ಕೆ ಸಂಬಂಧಿಸಿದ ಮಹತ್ತ್ವದ ಸಂಗತಿಗಳನ್ನು ಅರಿಯಬಹುದಾಗಿದೆ. ಈ ನಿಕ್ಷೇಪಗಳು ಯುದ್ಧ ನಡೆದ ಮೇಲೆ ಜನ ಸಮರ್ಪಿಸಿದ ಕಾಣಿಕೆಗಳಾಗಿರಬಹುದು. ಇವುಗಳಲ್ಲಿ ಹಿಡಿಯುಳ್ಳ ಖಡ್ಗ, ನಾನಾ ಬಗೆಯ ಭರ್ಜಿ, ಕೊಡಲಿ, ಬೆಳ್ಳಿಯ ಶಿರಸ್ತ್ರಾಣ, ಗುರಾಣಿ ಮುಂತಾದ ಸುಂದರ ಸಾಮಗ್ರಿಗಳಿವೆ; ನಾನಾ ರೀತಿಯ ಉಪಕರಣಗಳಿವೆ; ಶೃಂಗಾರ ಸಾಧನಗಳಿವೆ. ಇವುಗಳಲೆಲ್ಲ  23 ಮೀ ಉದ್ದದ, ಮರದ ದೋಣಿ ಅತ್ಯಾಕರ್ಷಕವಾದುದು. ಇದರ ಕಾಲ ಸು. 3ನೆಯ ಶತಮಾನ. ಇದೇ ಬಗೆಯ ಕೆಂಪು ಪೈನ್ ಮರದ ಬೇರೊಂದು ದೋಣಿಯೂ ಕಂಡುಬಂದಿದೆ. 5ನೆಯ ಶತಮಾನದಲ್ಲಿ ರೋಮನ್ ಚಕ್ರಾಧಿಪತ್ಯ ಪತನ ಹೊಂದಿದಮೇಲೆ, ಸ್ಕ್ಯಾಂಡಿನೇವಿಯ ನಾಗರಿಕತೆ ದಕ್ಷಿಣದ ಹಾಗೂ ಬ್ರಿಟನ್ನಿನ ಟ್ಯುಟಾನಿಕ್ ನಾಗರಿಕತೆಯೊಡನೆ ಬೆರೆತು ಸಮೃದ್ಧವಾಗಿ ಬೆಳೆಯಿತು. ಆ ಕಾಲಕ್ಕೆ ಸಂಬಂಧಿಸಿದ ಹೆಚ್ಚಿನ ಸಂಗತಿಗಳೇನೂ ಈ ತನಕ ಬೆಳಕಿಗೆ ಬಂದಿಲ್ಲ. ಆಗ ಚತುಷ್ಕೋಣಾಕೃತಿಯ ಮನೆಗಳೇ ಹೆಚ್ಚು. ಶವಸಮಾಧಿ ರೂಢಿ ಗಳಿಂದಲೇ ಅಂದಿನ ಸಾಮಾಜಿಕ ಪದ್ಧತಿಗಳನ್ನು ಊಹಿಸಬೇಕಾಗಿದೆ. ಶವಸಮಾಧಿ ಹಾಗೂ ಶವದಹನಗಳೆರಡೂ ಬಳಕೆಯಲ್ಲಿದ್ದುವು. ಸಮಾಧಿಯ ಪರಿಕರಗಳು ವಿಪುಲವಾಗಿದ್ದುವು; ಪ್ರಸಾಧನ ಸಾಮಗ್ರಿಗಳು ಚೆಲುವಾಗಿದ್ದುವು. ಇವುಗಳ ಅಲಂಕಾರ ರೀತಿ ಹೊಸಬಗೆಯದಾಗಿತ್ತು. ಆ ಕಾಲದ ಸ್ಕ್ಯಾಂಡಿನೇವಿಯದಲ್ಲೂ ಟ್ಯುಟಾನಿಕ್ ಯುರೋಪಿನಲ್ಲೂ ಅಲಂಕಾರ ಕ್ರಮದಲ್ಲಿ ಸಾಮ್ಯವಿರುವುದು ಕಂಡುಬಂದಿದೆ. ಕಂಚು-ಬೆಳ್ಳಿ-ಚಿನ್ನದ ಸಾಮಗ್ರಿಗಳ ರಚನಾ ತಂತ್ರಗಳೂ ವಿವಿಧವಾಗಿದ್ದುವು. ಚಿನ್ನ-ಬೆಳ್ಳಿಯ ಸಾಮಗ್ರಿಗಳು ಸ್ವೀಡನಿನಲ್ಲಿ ಧಾರಾಳವಾಗಿದ್ದುವು. ಗಾಟ್‍ಲೆಂಡ್ ಪ್ರದೇಶದಲ್ಲಿ ಕೆಂಪು ಹರಳಿನ ಆಭರಣಗಳು ವಿರಳವಾಗಿದ್ದುವು. ರೋಮನ್ ಮತ್ತು ಬೆಜಾóಂಟೀಯನ್ ನಾಣ್ಯಗಳ ರೀತಿಯಲ್ಲಿರುವ ವೃತ್ತಾಕಾರದ ಚಿನ್ನದ ಪದಕ ಸ್ಕ್ಯಾಂಡಿನೇವಿಯಕ್ಕೆ ವಿಶಿಷ್ಟವಾದ ಆಭರಣವಾಗಿತ್ತು. ಗಾಜಿನ ಹಾಗೂ ಮರದ ಪಾತ್ರೆಗಳೂ ಮಣ್ಣಿನ ಮಡಕೆಗಳೂ ಇಲ್ಲಿ ಕಂಡುಬಂದಿವೆ.
ವೈಕಿಂಗ್ ಯುಗ
ಉತ್ತರ ಪ್ರಾಂತೀಯ ಜನರು ಇಲ್ಲಿಯ ತನಕ ವಿದೇಶ ವಾಣಿಜ್ಯೋದ್ಯಮದಲ್ಲಿ ತೃಪ್ತರಾಗಿದ್ದರು; ಇವರ ಯುದ್ಧ ಕಾರ್ಯಾಚರಣೆ ನಾಡಿನ ಹೊರಗಡೆಗೆ ವ್ಯಾಪಿಸಿರಲಿಲ್ಲ. 8ನೆಯ ಶತಮಾನದಲ್ಲಿ ಇವರು ಸಮುದ್ರಗಳ್ಳರಾಗಿ ನೌಕಾ ಪ್ರಯಾಣಿಕರನ್ನು ಹಿಂಸಿಸತೊಡಗಿದರು. 3-4ನೆಯ ಶತಮಾನಗಳ ಆಂಗ್ಲೊಸ್ಯಾಕ್ಸನ್ ಜನರಂತೆ ಇವರೂ ಮೊದಮೊದಲು ಚಿಕ್ಕ ಪುಟ್ಟ ಸುಲಿಗೆಗಳಿಂದಲೇ ತೃಪ್ತರಾಗುತ್ತಿದ್ದರು. ಆದರೆ ಕ್ರಮೇಣ ಇಂಗ್ಲೆಂಡ್, ಉತ್ತರ ಫ್ರಾನ್ಸ್, ಐರ್ಲೆಂಡ್, ಸ್ಕಾಟ್‍ಲಂಡ್, ಫಾರೋಸ್, ಆರ್ಕ್‍ನೀಸ್, ಷೆಟ್‍ಲೆಂಡ್, ಸಿಸಿಲಿ, ರಷ್ಯ ಮುಂತಾದೆಡೆಗಳಲ್ಲಿ ಬಲಪ್ರಯೋಗದಿಂದ ನೆಲೆಸ ತೊಡಗಿದರು. ಐಸ್‍ಲೆಂಡ್, ಗ್ರೀನ್‍ಲೆಂಡ್, ಅಮೆರಿಕ ದೇಶಗಳನ್ನೂ ಪ್ರವೇಶಿಸಿದರು. ಯುರೋಪಿನಾದ್ಯಂತ ಇವರ ಹಾವಳಿ ಹೆಚ್ಚಿತು. ಕೊನೆಗೆ ಏಷ್ಯಮೈನರ್, ಆಫ್ರಿಕ ಖಂಡಗಳಲ್ಲೂ ಹಸ್ತಕ್ಷೇಪ ಮಾಡಿದರು. ವಿದೇಶ ಸಂಚಾರಕ್ಕೆ ಇವರು ಬಳಸಿದ ಹಡಗುಗಳ ಮಾದರಿಗಳು ಸಿಕ್ಕಿವೆ. ಹಡಗಿನಲ್ಲಿ ಮೃತರಾದವರನ್ನು ಇವರು ಹಡಗುಗಳಲ್ಲಿಟ್ಟು ಹೂತು ಬಿಡುತ್ತಿದ್ದರು. ದಕ್ಷಿಣ ನಾರ್ವೆಯ ಗಾಕ್‍ಸ್ಟಾಡ್ ಎಂಬಲ್ಲಿ ಒಂದು ಚಿಕ್ಕ ಯುದ್ಧನೌಕೆಯೂ ಆಸ್‍ಬರ್ಗ್ ಎಂಬಲ್ಲಿ ರಾಜವಿಹಾರ ನೌಕೆಯೂ ಕಂಡುಬಂದಿವೆ. ಎರಡೂ ಸುಸಜ್ಜಿತವಾಗಿದ್ದುವು. ಯುದ್ಧನೌಕೆಯಲ್ಲಿ ನಾಯಕನ ಶಸ್ತ್ರಾಸ್ತ್ರಗಳು, ಅಶ್ವಗಳು ಮೊದಲಾದವುಗಳಿದ್ದುವು. ವಿಹಾರನೌಕೆಯಲ್ಲಿ ರಾಣಿಯ ಶಯ್ಯೆ, ಪಾತ್ರೆ, ಚಿಮ್ಮಟಿಗೆ, ಆಭರಣ ಇತ್ಯಾದಿಗಳಿದ್ದುವು.
ವೈಕಿಂಗ್ ಜನರಿಗೆ ಯುದ್ಧವೇ ಏಕಮಾತ್ರ ವೃತ್ತಿಯಾಗಿರಲಿಲ್ಲ. ಕೃಷಿಯಲ್ಲೂ ಇವರು ಆಸಕ್ತರಾಗಿದ್ದರು. ಇವರ ಕೃಷಿಕಲಾಪಗಳಲ್ಲಿ ಹೆಚ್ಚಾಗಿ ಗುಲಾಮರೇ ನಿಯುಕ್ತರಾಗಿದ್ದರು. ಚಳಿಗಾಲವನ್ನು ಜನರು ಮದ್ಯಪಾನ, ಕಥಾಗೋಷ್ಠಿ, ಕ್ರೀಡಾ ವಿನೋದಗಳಲ್ಲಿ ಕಳೆಯುತ್ತಿದ್ದರು. ಮನೆಯಲ್ಲೇ ತಯಾರಿಸಿದ ಹೆಂಡವನ್ನೂ ಒಣಗಿಸಿದ ಮಾಂಸ, ಮೀನು ಮೊದಲಾದ ಖಾದ್ಯ ಪದಾರ್ಥಗಳನ್ನೂ ಚಳಿಗಾಲಕ್ಕೆಂದು ಕೂಡಿಟ್ಟು ಕೊಳ್ಳುತ್ತಿದ್ದರು. ಅತಿಥಿ ಅಭ್ಯಾಗತರನ್ನು ರಾಜಾತಿಥ್ಯ ಪೂರ್ವಕವಾಗಿ ಬರಮಾಡಿಕೊಳ್ಳುತ್ತಿದ್ದರು. ವೈಕಿಂಗ್ ಜನರು ನೆಲಸಿದ ಕಡೆಗಳಲ್ಲೆಲ್ಲ ಇವರಿಗೆ ಸಂಬಂಧಿಸಿದ ಅವಶೇಷಗಳು ಸಿಕ್ಕಿವೆ. ನಾರ್ವೆ, ಐಸ್‍ಲೆಂಡ್ ಮತ್ತು ಸ್ವೀಡನಿನಲ್ಲಿ 1000ದ ತನಕ ಮೂರ್ತಿಪೂಜೆ ಇದ್ದುದರಿಂದ, ಆ ಹಿಂದಿನ ಯುಗದಲ್ಲಿ ಸಮಾಧಿ ಪರಿಕರಗಳು ವಿಪುಲವಾಗಿದ್ದುವು; ಸಮಾಧಿ ರೂಢಿಗಳು ವೈವಿಧ್ಯಪೂರ್ಣವಾಗಿದ್ದುವು. ಕ್ರೈಸ್ತಧರ್ಮ ಹರಡುವುದಕ್ಕೆ ಮುಂಚೆಯೇ ದಹನಪದ್ಧತಿ ಕಡಮೆಯಾಗುತ್ತ ಬಂದು, ಕೊನೆಗೆ ನಿಂತುಹೋಯಿತು. ಗಂಡಸರ ಶವವನ್ನು ಸುಸಜ್ಜಿತವಾಗಿ, ಆಯುಧ, ಕುದುರೆ, ನಾಯಿ ಮೊದಲಾದ ಇತರ ಪರಿಕರಗಳೊಡನೆ ಹೂಳುತ್ತಿದ್ದರು. ಅವರವರ ದೋಣಿಗಳಲ್ಲಿ ಅವರನ್ನು ಹೂಳುವ ಪದ್ಧತಿ ಹೆಚ್ಚು ಪ್ರಚುರವಾಗಿತ್ತು. ಸ್ತ್ರೀಯರ ಮೃತದೇಹಗಳನ್ನು ಅವರ ಉಡುಪು, ಆಭರಣ ಸಮೇತವಾಗಿಯೇ ಹೂಳುತ್ತಿದ್ದರು. ಡೆನ್ಮಾರ್ಕ್ ದೇಶದಲ್ಲಿ ಶವಗಳನ್ನು ದೋಣಿಗಳಲ್ಲಿಟ್ಟು ಹೂಳುವ ಪದ್ಧತಿಯಿರಲಿಲ್ಲ. ಗಣ್ಯ ವ್ಯಕ್ತಿಗಳ ಶವಗಳನ್ನು ಸಮಾಧಿವೇಶ್ಮಗಳಲ್ಲಿ ಹೂಳುತ್ತಿದ್ದರು.
ವೈಕಿಂಗ್ ಜನರ ಯುದ್ಧ ಕಾರ್ಯಾಚರಣೆ ಹೆಚ್ಚಿದಂತೆಲ್ಲ, ಇನ್ನಷ್ಟು ಪರಿಷ್ಕøತವಾದ ಆಯುಧಗಳು ಸಿದ್ಧವಾಗತೊಡಗಿದವು. ಭರ್ಜಿ ಬಳಕೆಯಲ್ಲಿದ್ದರೂ ಕೊಡಲಿಗೆ ಹೆಚ್ಚಿನ ಪ್ರಾಧಾನ್ಯ ದೊರೆಯಿತು. ರಮ್ಯವಾದ ಕೊಂಬಿನ ಆಯುಧಗಳು ಅಂದಿನ ಕಮ್ಮಾರರ ಹಸ್ತ ಕೌಶಲಕ್ಕೆ ನಿದರ್ಶನವಾಗಿವೆ. ಸಮಾಧಿಗಳಲ್ಲಿ ಸ್ವರ್ಣ, ರಜತ ಖಚಿತ ಭವ್ಯ ಖಡ್ಗಾಯುಧಗಳು ಕಂಡುಬಂದಿವೆ. ಶಿರಸ್ತ್ರಾಣ, ಡಾಲು, ಕವಚಗಳೂ ಸಿಕ್ಕಿವೆ. ವೈಕಿಂಗ್‍ರಿಗೆ ಆಯುಧಗಳು ಅತ್ಯಮೂಲ್ಯ ನಿಧಿಗಳಾಗಿದ್ದವು. ಹಡುಗುಗಳಿಗೆ ಹೇಗೋ ಹಾಗೇ ಆಯುಧಗಳಿಗೂ ಇವರು ಅರ್ಥವತ್ತಾದ ಹೆಸರು ಕೊಟ್ಟಿದ್ದರು. ಖಡ್ಗಕ್ಕೆ ಐಸ್ ಆಫ್ ದಿ ಬ್ಯಾಟಲ್, ಭರ್ಜಿಗೆ ಸ್ನೇಕ್ ಆಫ್ ದಿ ಅಟ್ಯಾಕ್, ಕೊಡಲಿಗೆ ವಿಚ್ ಆಫ್ ದಿ ಫೀಲ್ಡ್, ಬಾಣಕ್ಕೆ ಟ್ವಿಗ್ ಆಫ್ ದಿ ಕಾಪ್ರ್ಸ್ ಇತ್ಯಾದಿ ಸುಂದರ ಹೆಸರುಗಳನ್ನು ಇಡುತ್ತಿದ್ದರು.
ಲಲಿತಕಲೆ
ಕಂಚು ಯುಗದ ಜನರು ಗೀತವಾದ್ಯಗಳಲ್ಲೂ ನೃತ್ಯಕಲೆಯಲ್ಲೂ ಆಸಕ್ತರಾಗಿದ್ದರು. ಈ ಯುಗದ ನಿಕ್ಷೇಪಗಳಲ್ಲಿ ದೊರೆತ 2.29ಮೀ ಉದ್ದದ ಕಂಚಿನ ಕಹಳೆ ಅತ್ಯದ್ಭುತವಾಗಿದೆ. ಈ ವಾದ್ಯಕ್ಕೆ ಲರ್ ಎಂದು ಹೆಸರು. ಈ ಬಗೆಯ ಕಂಚಿನ  ಎರಕಕ್ಕೂ ಕಲಾಚಾತುರ್ಯಕ್ಕೂ ಎಣೆಯಾದ ವಾದ್ಯ ಬೇರೊಂದಿಲ್ಲ. ಇದರ ಭವ್ಯರಚನೆ ಇಂದಿಗೂ ವಿಸ್ಮಯಕರವಾಗಿದೆ. ನಾರ್ವೆ, ಡೆನ್ಮಾರ್ಕ್, ಸ್ವೀಡನ್ ದೇಶಗಳ ಎಲ್ಲ ಭಾಗಗಳಲ್ಲೂ ಇದು ಜನಪ್ರಿಯವಾಗಿತ್ತು. ಅನ್ಯಸಂಸ್ಕøತಿಗಳ ಪ್ರಭಾವ ಸ್ಕ್ಯಾಂಡಿನೇವಿಯವನ್ನು ಪ್ರವೇಶಿಸತೊಡಗಿದಂದಿ ನಿಂದ ಲರ್ ವಾದ್ಯದ ಬಳಕೆ ಕಡಮೆಯಾಗುತ್ತ ಬಂತು. ವೈಕಿಂಗ್ ಯುಗದಲ್ಲಿ ಯುರೋಪಿಯನ್ ದೇಶಗಳೊಡನೆ ಸ್ಕ್ಯಾಂಡಿನೇವಿಯದ ಸಂಪರ್ಕ ಮತ್ತಷ್ಟು ಬೆಳೆಯಿತು. ನಾರ್ತ್‍ಮೆನ್ ಜನರು ಇಂಗ್ಲೆಂಡಿಗೆ ಬಂದಾಗ ತಮ್ಮ ಜನಪದ ಸಂಗೀತವನ್ನೂ ತಂದರು. ಸ್ಕ್ಯಾಂಡಿನೇವಿಯದ ದೇಶಗಳಿಗೆ ಕ್ರೈಸ್ತಮತ ಧಾರ್ಮಿಕ ಸಂಗೀತ ಸಾಹಿತ್ಯವನ್ನೊದಗಿಸಿತು. ಹಳೆಯ ಜನಪದ ಗೀತೆಗಳಲ್ಲಿ ಹೆಚ್ಚಿನವು ನೃತ್ಯಗಳಾಗಿದ್ದುವು. ಇವುಗಳಿಗೆ ಪ್ರಾಚೀನ ಫ್ರೆಂಚ್ ವರ್ತುಲ ನೃತ್ಯಗಳೇ ಮೂಲ. ನಾರ್ವೆಗೆ ಸೇರಿದ್ದ ಐಸ್‍ಲೆಂಡಿನಲ್ಲಿ 15ನೆಯ ಶತಮಾನದಲ್ಲಿ, ಪ್ಲೇಗ್ ರೋಗ ಸಂಭವಿಸಿ, ಅದರಿಂದ ಸಾವಿರಾರು ಮಂದಿ ಸತ್ತರು. ಅದರೊಡನೆ ಐಸ್‍ಲೆಂಡಿನ ಅನೇಕ ಗೀತ ಪ್ರಕಾರಗಳೂ ನಾಮಾವಶೇಷವಾದುವು. ನಾರ್ವೆ ದೇಶದ ಪ್ರಾಚೀನ ಗೀತ ನೃತ್ಯಗಳಿಗೂ ಫೆಯಿರೊಯಕ್ ಗೀತಗಳಿಗೂ ಗಮನಾರ್ಹ ವಾದ ಸಾಮ್ಯ ಕಂಡುಬರುವುದು. ವೀರಪುರುಷರ ಪ್ರಣಯಗೀತೆಗಳು ಡೆನ್ಮಾರ್ಕ್ ದೇಶದಲ್ಲಿ ಬಲು ಹಿಂದೆ ಲಿಖಿತರೂಪಕ್ಕಿಳಿದುವು. ನಾರ್ವೆ ದೇಶದಲ್ಲಿ ಸು. 19ನೆಯ ಶತಮಾನದ ಮಧ್ಯಭಾಗದ ತನಕವೂ ಇವು ಜನರ ಬಾಯಲ್ಲೇ ಉಳಿದಿದ್ದುವು. ಉತ್ತರದ ಶುದ್ಧ ಜನಪದ ಸಂಗೀತದ ಹೊರತು ಬೇರೆ ಕಲಾಸಂಗೀತಗಳಲ್ಲಿ ವಿದೇಶ ಪ್ರಭಾವ ಸ್ಪಷ್ಟವಾಗಿ ವ್ಯಕ್ತವಾಗುವುದು. ಇಂದು ಸಮಗ್ರ ಸ್ಕ್ಯಾಂಡಿನೇವಿಯಕ್ಕೆ ವಿಶಿಷ್ಟವಾದ ಏಕರೀತಿಯ ಸಂಗೀತ ಪರಂಪರೆಯೇ ಇಲ್ಲ. ಅದು ಕವಲೊಡೆದು ನಾರ್ವೆ ಸಂಗೀತ, ಡೇನಿಷ್ ಸಂಗೀತ, ಸ್ಪ್ಯಾನಿಷ್ ಸಂಗೀತ ಇತ್ಯಾದಿಯಾಗಿ ಪ್ರತ್ಯೇಕ ರೂಪಗಳನ್ನು ತಾಳಿದೆ. ಆದರೆ ಇವೆಲ್ಲಕ್ಕೂ ಹಿಂದಿನ ನಾರ್ಡಿಕ್ ಸಂಗೀತವೇ ಮೂಲ ಪ್ರೇರಣೆಯೆನ್ನಬಹುದು.
ವರ್ಗ:ಯುರೋಪ್ ವರ್ಗ:ಉತ್ತರ ಯುರೋಪ್
ಮಹೇಂದ್ರ ಸಿಂಗ್ ಧೋನಿ
ಮಹೇಂದ್ರ ಸಿಂಗ್ ಧೋನಿಯವರನ್ನು ಎಮ್ ಎಸ್ ಧೋನಿ ಎಂದೂ ಸಂಕ್ಷ್ತಿಪ್ತ ರೂಪದಲ್ಲಿ ಕರೆಯಲಾಗುತ್ತದೆ. ಜನನ ಬಿಹಾರದ ರಾಂಚಿಯಲ್ಲಿ ೭ ಜುಲೈ ೧೯೮೧ರಂದು (ಈಗಿನ ಜಾರ್ಖಂಡ್) ಇವರು ಭಾರತದ ಕ್ರಿಕೆಟಿಗ ಮತ್ತು ಭಾರತ ಕ್ರಿಕೆಟ್ ತಂಡದ ಮಾಜಿ ನಾಯಕರು. ಆರಂಭದಲ್ಲಿ ಅತಿ ಅಬ್ಬರದ ಮತ್ತು ಆಕ್ರಮಣಕಾರಿ ಬ್ಯಾಟ್ಸ್‌ಮ್ಯಾನ್‌ ಎಂದು ಗುರುತಿಸಿಕೊಂಡರೂ, ನಂತರ ಧೋನಿಯವರು ಭಾರತದ ಏಕದಿನ (ODI) ತಂಡದ ಶಾಂತ ಸ್ವಭಾವದ ನಾಯಕರಲ್ಲಿ ಒಬ್ಬರಂತೆ ಗುರ್ತಿಸಲ್ಪಡುತ್ತಾರೆ. ಅವರ ನಾಯಕತ್ವದಲ್ಲಿ ಭಾರತವು 2007 ICC ವಿಶ್ವ ಟ್ವೆಂಟಿ20, ೨೦೦೭-೦೮ರ CB ಸರಣಿ ಮತ್ತು 2008ರಲ್ಲಿ ಆಸ್ಟ್ರೇಲಿಯಾವನ್ನು 2-0 ಅಂತರದಲ್ಲಿ ಸೋಲಿಸಿ ಬಾರ್ಡರ್‌-ಗವಾಸ್ಕರ್‌ ಟ್ರೋಫಿಯನ್ನು ಗೆದ್ದಿತ್ತು. ಅವರು ಶ್ರೀಲಂಕಾ ಮತ್ತು ನ್ಯೂಜಿಲೆಂಡ್‌‍ನಲ್ಲಿ ನಡೆದ ಉಭಯ  ODI ಸರಣಿಯನ್ನು ಮೊದಲ ಬಾರಿಗೆ ಗೆದ್ದ ತಂಡದ ನಾಯಕರಾಗಿದ್ದರು. ಧೋನಿಯು ಉತ್ತಮ ಪ್ರದರ್ಶನ ನೀಡಿದ್ದಕ್ಕಾಗಿ ೨೦೦೮ ಮತ್ತು ೨೦೦೯ರಲ್ಲಿ ವರ್ಷದ ICC ODI ಉತ್ತಮ ಆಟಗಾರ ಪ್ರಶಸ್ತಿ (ಈ ಸಾಧನೆ ಮಾಡಿದ ಮೊದಲ ಭಾರತೀಯ ಆಟಗಾರ), ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ, ಮತ್ತು ಪದ್ಮ ಶ್ರೀ, 2009ರಲ್ಲಿ ಭಾರತದ ನಾಲ್ಕನೇ ಅತಿ ದೊಡ್ಡ ನಾಗರಿಕ ಸೇವಾ ಗೌರವ ಸೇರಿದಂತೆ ಹಲವು ಪ್ರಶಸ್ತಿಗಳಿಗೆ ಪಾತ್ರರಾಗಿದ್ದಾರೆ. ಧೋನಿಯವರು, ನವೆಂಬರ್ ೨೦೦೯ರ ICC ಶ್ರೇಯಾಂಕ ಪಟ್ಟಿಯ ಪ್ರಕಾರ  ಅತ್ಯುತ್ತಮ ಏಕದಿನ ಪಂದ್ಯದ (ODI) ಬ್ಯಾಟ್ಸ್‌ಮ್ಯಾನ್ ಆಗಿ ಹೊರಹೊಮ್ಮಿದ್ದಾರೆ. ೨೦೦೯ರಲ್ಲಿ ವಿಸ್ಡನ್‌ರ ಮೊದಲ ಡ್ರೀಮ್‌ ಟೆಸ್ಟ್ XI ತಂಡದ ನಾಯಕರಾಗಿ ಧೋನಿ ಆಯ್ಕೆಯಾದರು. ಫೋರ್ಬ್ಸ ಸಂಗ್ರಹಿಸಿದ ಮಾಹಿತಿಯ ಪ್ರಕಾರ ವಿಶ್ವದ ೧೦ ಅತಿ ಹೆಚ್ಚು ಆದಾಯ ಪಡೆಯುವ ಕ್ರಿಕೆಟಿಗರ ಪಟ್ಟಿಯಲ್ಲಿ ಮಹೇಂದ್ರ ಸಿಂಗ್ ಧೋನಿ ಒಬ್ಬರಾಗಿದ್ದಾರೆ.
ವೈಯಕ್ತಿಕ ಜೀವನ
thumb|ಧೋನಿ ತನ್ನ ಕುಟುಂಬದೊಂದಿಗೆ ಮಹೇಂದ್ರ ಸಿಂಗ್ ಧೋನಿ ಬಿಹಾರದ ರಾಂಚಿಯಲ್ಲಿ (ಈಗಿನ ಜಾರ್ಖಂಡ್) ಪಾನ್ ಸಿಂಗ್ ಮತ್ತು ದೇವಕಿ ದೇವಿ ಅವರ ಮಗನಾಗಿ ಜನಿಸಿದನು. ಪೂರ್ವಿಕರು ಉತ್ತರಾಖಂಡದ ಅಲ್ಮೊರಾ ಜಿಲ್ಲೆಯ ಲಾಮ್‌ಗಢ್‌ ಪ್ರದೇಶದ ಲ್ವಾಲಿ ಗ್ರಾಮದವರು. ಧೋನಿಯ ತಂದೆ ಪಾನಸಿಂಗ್ ತಮ್ಮ ಕುಟುಂಬದೊಂದಿಗೆ ಉತ್ತರಾಖಂಡದಿಂದ ರಾಂಚಿಗೆ ಬಂದು, ಅಲ್ಲಿನ ಮೆಕಾನ್ ಕಂಪೆನಿಯ ಆಡಳಿತದಲ್ಲಿ ಕಿರಿಯ ಸಹಾಯಕರಾಗಿದ್ದರು. ಧೋನಿಯ ಸಹೋದರಿ ಜಯಂತಿ ಮತ್ತು ಸಹೋದರ ನರೇಂದ್ರ ಅವರ ಪುಟ್ಟ ಕುಟುಂಬದ ಸದಸ್ಯರು. ಧೋನಿ ತನ್ನ ನೆಚ್ಚಿನ ನಟ ಜಾನ್ ಅಬ್ರಾಹಂರವರ ಕೇಶ ವಿನ್ಯಾಸವನ್ನು ಅನುಕರಿಸುವುದಕ್ಕಾಗಿ ಇತ್ತೀಚೆಗೆ ತನ್ನ ನೀಳ ಕೇಶಕ್ಕೆ ಕತ್ತರಿ ಹಾಕಿದರು. ಧೋನಿ, ಸುಪರ್‌ಸ್ಟಾರ್‌ ರಜನೀಕಾಂತ್‌, ಆಡಮ್ ಗಿಲ್‌ಕ್ರಿಸ್ಟ್‌ರ ಅಭಿಮಾನಿ., ಸಹ ಆಟಗಾರ ಸಚಿನ್ ತೆಂಡೂಲ್ಕರ್, ಬಾಲಿವುಡ್ ನಟ ಅಮಿತಾಬ್ ಬಚ್ಚನ್‌ ಮತ್ತು ಗಾಯಕಿ ಲತಾ ಮಂಗೇಶ್ಕರ್ ಅವರ ಸಾಧನೆಗಳು ಕೂಡಾ ಧೋನಿ ಮೇಲೆ ಬಾಲ್ಯದಲ್ಲೇ ಪ್ರಭಾವ ಬೀರಿದವು.
ಜಾರ್ಖಂಡನ ರಾಂಚಿಯ ಶ್ಯಾಮ್ಲಿಯಲ್ಲಿರುವ DAV ಜವಾಹರ ವಿದ್ಯಾಮಂದಿರದಲ್ಲಿ (ಈಗ ಈ ಶಾಲೆಯು JVM, ಶ್ಯಾಮ್ಲಿ, ರಾಂಚಿ ಎಂದು ಪರಿಚಿತವಾಗಿದೆ) ಧೋನಿ ವಿದ್ಯಾಭ್ಯಾಸ ನಡೆಯಿತು. ಆರಂಭದಲ್ಲಿ ಧೋನಿ ಬ್ಯಾಡ್ಮಿಂಟನ್‌ ಮತ್ತು ಫುಟ್‌ಬಾಲ್‌ನ್ನು ಉತ್ತಮವಾಗಿ ಆಡಿ, ಜಿಲ್ಲಾ ಮತ್ತು ಕ್ಲಬ್‌ ಮಟ್ಟದಲ್ಲಿ ಉತ್ತಮ ಆಟಗಾರರಾಗಿ ಹೆಸರು ಮಾಡಿದ್ದರು. ಧೋನಿಯು ವಿಧ್ಯಾರ್ಥಿ ದೆಸೆಯಲ್ಲಿ ಫುಟ್‌ಬಾಲ್‌ ತಂಡಕ್ಕೆ ಉತ್ತಮ ಗೋಲ್‌ಕೀಪರ್‌ ಆಗಿದ್ದರು. ಆದರೆ ಫುಟ್‌ಬಾಲ್ ತಂಡದ ತರಬೇತುದಾರರು ಧೋನಿ ಸಾಮರ್ಥ್ಯ ಅರಿತು ಸ್ಥಳೀಯ ಕ್ರಿಕೆಟ್‌ ಕ್ಲಬ್‌ ಪರ ಕ್ರಿಕೆಟ್ ಆಡುವುದಕ್ಕಾಗಿ ಕಳುಹಿಸಿದರು. ಧೋನಿಯು ಆವರೆಗೆ ಕ್ರಿಕೆಟ್ ಆಡದಿದ್ದರೂ, ಉತ್ತಮವಾದ ವಿಕೆಟ್‌-ಕೀಪಿಂಗ್‌ ಕೌಶಲ್ಯದೊಂದಿಗೆ ಭರವಸೆ ಮೂಡಿಸಿದನು. ನಂತರ ಕಮಾಂಡೊ ಕ್ರಿಕೆಟ್‌ ಕ್ಲಬ್‌ನ ( ೧೯೯೫ - ೧೯೯೮) ಪೂರ್ಣಾವಧಿಯ ವಿಕೆಟ್‌ ಕೀಪರ್‌ ಜವಾಬ್ದಾರಿ ಧೋನಿ ಹೆಗಲಿಗೆ ಬಂತು. ಕ್ಲಬ್‌ ಕ್ರಿಕೆಟ್‌ನಲ್ಲಿ ಉತ್ತಮ ಪ್ರದರ್ಶನದ ಆಧಾರದ ಮೇಲೆ‌ ೧೬ ವರ್ಷದೊಳಗಿನವರ ಚ್ಯಾಂಪಿಯನ್‌ಷಿಪ್‌ ೧೯೯೭/೯೮ರ ವಿನೂ ಮಂಕಡ್ ಟ್ರೋಫಿಗೆ ಧೋನಿ ಆಯ್ಕೆಯಾಗಿ ಉತ್ತಮ ಪ್ರದರ್ಶನ ನೀಡಿದರು. ಧೋನಿ ತನ್ನ 10ನೇ ತರಗತಿಯ ನಂತರ ಕ್ರಿಕೆಟ್‌ಗೆ ಹೆಚ್ಚು ಗಮನ ನೀಡಿದನು.
ಆಟದ ಶೈಲಿ
ಧೋನಿ ಒಬ್ಬ ಬಲಗೈ ಬ್ಯಾಟ್ಸ್‌ಮನ್‌ ಮತ್ತು ವಿಕೆಟ್‌-ಕೀಪರ್‌. ಪಾರ್ಥಿವ್ ಪಟೇಲ್‌, ಅಜೇಯ್ ರಾತ್ರಾ ಮತ್ತು ದಿನೇಶ್ ಕಾರ್ತಿಕ್‌ರಂತೆ ಎಳೆವಯಸ್ಸಿನಲ್ಲೇ ಭಾರತ ಎ ಕ್ರಿಕೆಟ್‌ ತಂಡಗಳಲ್ಲಿನ ಉತ್ತಮ ಪ್ರದರ್ಶನದ ಮೂಲಕ ರಾಷ್ಟ್ರೀಯ ಕ್ರಿಕೆಟ್ ತಂಡವನ್ನು ಪ್ರತಿನಿಧಿಸಲು ಆಯ್ಕೆಯಾಗಿರುವ ಹಲವು ವಿಕೆಟ್‌-ಕೀಪರ್‌ಗಳಲ್ಲಿ ಧೋನಿ ಸಹ ಒಬ್ಬರಾಗಿದ್ದಾರೆ. ಧೋನಿಯ ಸ್ನೇಹಿತರು ಅವನನ್ನು 'ಮಾಹಿ' ಎಂದು ಕರೆಯುತ್ತಾರೆ. ೧೯೯೮/೯೯ ಕ್ರಿಕೆಟ್‌ ವಸಂತದ ಸಮಯದಲ್ಲಿ ಬಿಹಾರ ಕ್ರಿಕೆಟ್‌ ತಂಡದ ಪರ ಮೊದಲ ಪಂದ್ಯವನ್ನು ಆಡಿದ. ೨೦೦೪ರಲ್ಲಿ ಕೆನ್ಯಾ ಪ್ರವಾಸಕ್ಕಾಗಿ ಭಾರತ-Aವನ್ನು ಪ್ರತಿನಿಧಿಸಲು ಆಯ್ಕೆಯಾಗಿದ್ದ. ತ್ರಿಕೋನ ಸರಣಿಯಲ್ಲಿ ಪಾಕಿಸ್ತಾನ-A ತಂಡದ ವಿರುದ್ಧ ಗೌತಮ್ ಗಂಭೀರ್‌ಜೊತೆಯಾಟದಲ್ಲಿ ಧೋನಿ ಹಲವು ಶತಕಗಳನ್ನು ಸಿಡಿಸಿದ್ದನು. ನಂತರದ ವರ್ಷದಲ್ಲಿ ಭಾರತದ ರಾಷ್ಟ್ರೀಯ ತಂಡಕ್ಕೆ ಆಯ್ಕೆಯಾದನು.
ಬ್ಯಾಟ್ ಹಿಡಿಕೆಯನ್ನು ನಿಯಂತ್ರಿಸುವಲ್ಲಿ ಹಾಗು ಬಲವಾದ ಬ್ಯಾಕ್ ಫೂಟ್ ಮೂಲಕ ಧೋನಿ ಶೈಲಿಯ ಬ್ಯ್ಯಾಟಿಂಗ್ ನೋಡುಗರ ಕಣ್ಮನ ಸೆಳೆಯುತ್ತದೆ. ಬಲವಾದ ಕೈಗಳಲ್ಲಿ ಹೆಚ್ಚಿನ ಚತುರತೆ ಮತ್ತು ಚಾಕಚಕ್ಯತೆ ಇರುವುದರಿಂದ ಹೆಚ್ಚಾಗಿ ಅವನು ಹೊಡೆದ ಚೆಂಡು ಮೈದಾನದಲ್ಲಿ ರಭಸದಿಂದ ಓಡುವುದು ವಿಶೇಷ. ಈ ತೆರನಾದ ಆರಂಭ ಇರುವುದರಿಂದ ಕೆಲವೊಮ್ಮೆ ಚೆಂಡಿನ ವೇಗವನ್ನು ಗುರ್ತಿಸಲು ಸಾಧ್ಯವಾಗುವದಿಲ್ಲ. ಪಿಚ್ ಮೇಲಿನ ಅಚಲತೆ ಒಮ್ಮೊಮ್ಮೆ ಚೆಂಡು ಬ್ಯಾಟಿನ ಅಂಚಿಗೆ ನಿಲುಕುವ ಸಾಧ್ಯತೆಗಳು ಹೆಚ್ಚು. ಹೀಗಾಗಿ ಚೆಂಡನ್ನು ಬೆನ್ನಟ್ಟುವುದು ಪ್ರಯಾಸದಾಯಕವಾಗಬಹುದು.
ಪಾಕಿಸ್ತಾನದ ವಿರುದ್ಧ ೨೦೦೫ರಲ್ಲಿ ಏಕದಿನ ಪಂದ್ಯದಲ್ಲಿ ೧೪೮ ರನ್ ಗಳಿಸಿದ ಏಕೈಕ ಭಾರತೀಯ ವಿಕೆಟ್ ಕೀಪರ್ ಎಂಬ ಹೆಗ್ಗಳಿಕೆಗೂ ಧೋನಿ ಪಾತ್ರರಾಗಿದ್ದಾರೆ. ನಂತರ ಅದೇ ವರ್ಷದಲ್ಲಿ ಶ್ರೀಲಂಕಾ ವಿರುದ್ಧ ೧೮೩* ರನ್‌ ಗಳಿಸಿ ತಮ್ಮದೇ ದಾಖಲೆ ಮುರಿದ ಅವರು ODI ಪಂದ್ಯಗಳಲ್ಲಿ ಎರಡನೇ ಇನ್ನಿಂಗ್ಸ್‌ನಲ್ಲಿ ಅತಿ ಹೆಚ್ಚು ರನ್‌ಗಳನ್ನು ಪೇರಿಸಿ ವಿಶ್ವ ದಾಖಲೆ ಸ್ಥಾಪಿಸಿದರು. ಮಿತ ಒವರ್‌ಗಳ ಕ್ರಿಕೆಟ್‌ನಲ್ಲಿನ ಧೋನಿಯ ಯಶಸ್ಸು, ಟೆಸ್ಟ್ ತಂಡದ ಸ್ಥಾನವನ್ನು ಭದ್ರಪಡಿಸಿತು. ೨೦೦೫/೦೬ ಕೊನೆಯವರೆಗಿನ ODI ಕ್ರಿಕೆಟ್‌ನಲ್ಲಿನ ಆಕರ್ಷಕ ಸುಸ್ಥಿರ ಪ್ರದರ್ಶನದಿಂದಾಗಿ ಧೋನಿಯು ICC ODI ಶ್ರೇಯಾಂಕ ಪಟ್ಟಿಯಲ್ಲಿ ಮೊದಲ ಬ್ಯಾಟ್ಸ್‌ಮ್ಯಾನ್‌ ಆಗಿ ಹೊರಹೊಮ್ಮಿದರು.
ಭಾರತ ತಂಡವು ICC ಚ್ಯಾಂಪಿಯನ್ಸ್‌ ಟ್ರೋಫಿ, DLF ಕಪ್‌ನಲ್ಲಿನ ಮತ್ತು ವೆಸ್ಟ್‌ ಇಂಡೀಸ್‌ ಹಾಗು ದಕ್ಷಿಣ ಆಫ್ರಿಕಾ ವಿರುದ್ಧ ನಡೆದ ಪಂದ್ಯದ ಸೋಲಿನೊಂದಿಗೆ 2006ರಲ್ಲಿ ಧೋನಿಯ ಆಟಗಾರಿಕೆಯಲ್ಲಿ ಹಿನ್ನಡೆ ಉಂಟಾಯಿತು. 2007ರ ಪೂರ್ವಾರ್ಧದಲ್ಲಿ ಸ್ವದೇಶದಲ್ಲಿ ನಡೆದ ವೆಸ್ಟ್‌ ಇಂಡೀಸ್‌ ಮತ್ತು ಶ್ರೀಲಂಕಾ ವಿರುದ್ಧದ ಸರಣಿಯಲ್ಲಿ ಧೋನಿ ಮತ್ತೆ ಲಯ ಕಂಡುಕೊಂಡಿದ್ದರೂ, 2007 ಕ್ರಿಕೆಟ್‌ ವಿಶ್ವ ಕಪ್‌ನಲ್ಲಿ ಮೊದಲ ಸುತ್ತಿನಲ್ಲಿಯೆ ತಂಡವು ಸರಣಿಯಿಂದ ಹೊರಬಿದ್ದದ್ದು, ಧೋನಿಯ ಅಸಮರ್ಪಕ ಆಟಗಾರಿಕೆಯ ಸೂಚಕವಾಗಿತ್ತು. ಭಾರತದ ಎರಡೂ ಸೋಲಿನಲ್ಲಿ ಧೋನಿ ಸೊನ್ನೆ ರನ್ನಿಗೆ ಔಟ್ ಆಗಿದ್ದನು. ವಿಶ್ವ ಕಪ್‌ನ ನಂತರ ಧೋನಿ ಬಾಂಗ್ಲಾದೇಶ ವಿರುದ್ಧ ODI ಪಂದ್ಯದಲ್ಲಿ ಸರಣಿ ಶ್ರೇಷ್ಠ ಪ್ರಶಸ್ತಿಯನ್ನು ಗೆದ್ದರು. ಇಂಗ್ಲೆಂಡ್‌ ಪ್ರವಾಸಕ್ಕಾಗಿ ಧೋನಿಯನ್ನು ODI ತಂಡದ ಉಪ ನಾಯಕನಾಗಿ ಹೆಸರಿಸಲಾಗಿತ್ತು.
ಒಬ್ಬ ಬ್ಯಾಟ್ಸ್‌ಮನ್ ಆಗಿ ಧೋನಿ ಆಕ್ರಮಣಕಾರಿ ಬ್ಯಾಟಿಂಗ್‌ನ್ನು ಮೈಗೂಡಿಸಿಕೊಂಡು ಪಕ್ವ ಆಟಗಾರನಾಗಿ, ಅಗತ್ಯ ಸಂದರ್ಭಗಳಲ್ಲಿ ಜವಬ್ದಾರಿಯುತ ಇನ್ನಿಂಗ್ಸ್‌‌ನ್ನು ಆಡುತ್ತಿದ್ದರು. ಸಾಂಪ್ರದಾಯಿಕ ಹೊಡೆತಗಳಲ್ಲದೆ ಧೋನಿ ಎರಡು ಅಸಂಪ್ರದಾಯಿಕ, ಆದರೆ ಪರಿಣಾಮಕಾರಿ ಹೊಡೆತಗಳನ್ನು ಪ್ರದರ್ಶಿಸುತ್ತಿದ್ದರು.ಇದು ಬ್ಯಾಟ್ ಬೀಸುವ ಶೈಲಿಯೆಂದೇ ಹೇಳಬೇಕಾಗುತ್ತದೆ. ಭಾರತದ ಕ್ರಿಕೆಟ್‌ ತಂಡಕ್ಕೆ ಪ್ರವೇಶ ಪಡೆದಾಗಿನಿಂದ ಧೋನಿ ತನ್ನ ಆಕ್ರಮಣಕಾರಿ ಬ್ಯಾಟಿಂಗ್‌, ಆಟದ ಮೈದಾನದಲ್ಲಿನ ಯಶಸ್ಸು, ವ್ಯಕ್ತಿತ್ವ ಮತ್ತು ನೀಳ ಕೇಶದ ಶೈಲಿ ಧೋನಿಯನ್ನು ಭಾರತದ ಜಾಹೀರಾತು ಮಾರುಕಟ್ಟೆಯಲ್ಲಿ ಅತಿ ಹೆಚ್ಚು ಚಾಲ್ತಿಯಲ್ಲಿರುವ ಕ್ರಿಕೆಟಿಗರಲ್ಲಿ ಒಬ್ಬನನ್ನಾಗಿ ಮಾಡಿತು.
ಕಿರಿಯರ ಕ್ರಿಕೆಟ್‌
ಧೋನಿಯು ೧೯೯೮ - ೯೯ ಬಿಹಾರ ಕ್ರಿಕೆಟ್ U-೧೯ ತಂಡದಲ್ಲಿದ್ದನು. ಮತ್ತು ೫ ಪಂದ್ಯಗಳಲ್ಲಿ (7 ಇನ್ನಿಂಗ್ಸ್‌) ೧೭೬ ರನ್‌ ಗಳಿಸಿ ಉತ್ತಮ ಆಟ ಪ್ರದರ್ಶನ ನೀಡಿದ್ದರೂ  ಆರು ತಂಡಗಳು ಭಾಗವಹಿಸಿದ ಈ ಸರಣಿಯಲ್ಲಿ ತಂಡವು ನಾಲ್ಕನೇ ಸ್ಥಾನವನ್ನು ಗಳಿಸಲಷ್ಟೆ ಸಫಲವಾಯಿತು. ಇದರಿಂದಾಗಿ ತಂಡವು ಕ್ವಾಟರ್ ಫೈನಲ್ ಸುತ್ತನ್ನು ತಲುಪಲು ಸಾಧ್ಯವಾಗಲಿಲ್ಲ. ಇದೇ ಕಾರಣದಿಂದಾಗಿ ಬಹುತೇಕ ಧೋನಿಯನ್ನು ಪೂರ್ವ ವಲಯದ U-19 ತಂಡ (CK ನಾಯುಡು ಟ್ರೋಫಿ) ಮತ್ತು ಭಾರತ ತಂಡದ ಉಳಿದವರು (MA ಚಿದಂಬರಂ ಟ್ರೋಫಿ ಮತ್ತು ವಿನೂ ಮಂಕದ್‌ ಟ್ರೋಫಿ) ತಂಡಕ್ಕಗಾಗಿ ಆಯ್ಕೆ ಮಾಡಲಿಲ್ಲ. ಬಿಹಾರ U-೧೯ ಕ್ರಿಕೆಟ್‌ ತಂಡವು ೧೯೯೯-೨೦೦೦ ಕೂಚ್‌ ಬೆಹಾರ್‌ ಟ್ರೋಫಿಯಲ್ಲಿ ಧೋನಿ ಗಳಿಸಿದ ೮೪ ರನ್‌ಗಳ ನೆರವಿನಿಂದ, ಬಿಹಾರ ತಂಡವು ಒಟ್ಟು 357 ರನ್‌ಗಳೊಂದಿಗೆ ಮುನ್ನಡೆ ಸಾಧಿಸಲು ಸಹಾಯವಾಯಿತು. ಭವಿಷ್ಯದ ರಾಷ್ಟ್ರೀಯ ತಂಡದ ಸಹ ಆಟಗಾರ ಯುವರಾಜ್ ಸಿಂಗ್‌ನ ೩೫೮ ರನ್‌ಗಳ ಸಹಾಯದಿಂದ ಪಂಜಾಬ್‌ U-19 ತಂಡವು 839 ರನ್‌ ಗಳಿಸಿತು. ಇದರಿಂದಾಗಿ ಬಿಹಾರ ತಂಡದ ಪರಿಶ್ರಮ ಕಳೆಗುಂದಿತು. ಈ ಪಂದ್ಯದಲ್ಲಿ ಧೋನಿಯು ೪೮೮ ರನ್‌ಗಳು (9 ಪಂದ್ಯಗಳು, 12 ಇನ್ನಿಂಗ್ಸ್‌), ೫ ಅರ್ಧ ಶತಕಗಳು, ೧೭ ಕ್ಯಾಚ್‌ಗಳು ಮತ್ತು ೭ ಸ್ಟಂಪಿಂಗ್‌ಗಳ ದಾಖಲೆ ಮಾಡಿದ್ದರು. MS ಧೋನಿಯು CK ನಾಯುಡು ಟ್ರೋಫಿಗೆ ಪೂರ್ವ ವಲಯದ U-೧೯ತಂಡದಲ್ಲಿ ಸ್ಥಾನ ಪಡೆದು, ನಾಲ್ಕು ಪಂದ್ಯಗಳಲ್ಲಿ ಕೇವಲ ೯೭ ರನ್‌ ಮಾಡಿದ್ದರು. ಇದರಿಂದಾಗಿ ಪೂರ್ವ ವಲಯವು ಎಲ್ಲಾ ನಾಲ್ಕು ಪಂದ್ಯಗಳನ್ನು ಸೋತು, ಕೊನೆಯ ಸ್ಥಾನಕ್ಕೆ ತಳ್ಳಲ್ಪಟ್ಟಿತ್ತು.
ಬಿಹಾರ ತಂಡ
ಧೋನಿಗೆ ಹದಿನೆಂಟನೇ ವಯಸ್ಸಿನಲ್ಲಿದ್ದಾಗ ೧೯೯೯-೨೦೦೦ರಲ್ಲಿ ಮೊದಲ ರಣಜಿ ಟ್ರೋಫಿ ಪಂದ್ಯವನ್ನು ಬಿಹಾರ ಪರವಾಗಿ ಆಡುವ ಅವಕಾಶ ದೊರಕಿತು. ಧೋನಿ ಅಸ್ಸಾಮ್ ಕ್ರಿಕೆಟ್‌ ತಂಡದ ವಿರುದ್ಧ ಎರಡನೇ ಇನ್ನಿಂಗ್ಸ್‌ನಲ್ಲಿ ೬೮* ರನ್‌ ಗಳಿಸುವುದರ ಮೂಲಕ ತನ್ನ ಮೊದಲ ಪಂದ್ಯದಲ್ಲಿ ಅರ್ಧಶತಕಕ್ಕೆ ನಾಂದಿ ಹಾಡಿದ್ದ ಆ ಕ್ರಿಕೆಟ್ ‌ಪಂದ್ಯಾವಳಿಗಳ ೫ ಪಂದ್ಯಗಳಲ್ಲಿ ೨೮೩ ರನ್‌ ಬಾರಿಸಿದ್ದ. ೨೦೦೦/೦೧ ಕ್ರಿಕೆಟ್‌ ಋತುವಿನಲ್ಲಿ ಬಂಗಾಳ ವಿರುದ್ಧ ಮೊದಲ ಪ್ರಥಮ-ದರ್ಜೆಯ ಶತಕವನ್ನು ಹೊಡೆಯುವುದರ ಮೂಲಕ ಸೋಲಿನಂಚಿನಲ್ಲಿದ್ದ ತಂಡವನ್ನು ಪಾರುಮಾಡಿದರು. ಈ ಶತಕವನ್ನು ಹೊರತುಪಡಿಸಿ, 2000/01 ರಲ್ಲಿ ಐವತ್ತು ರನ್‌ಗಳಿಗಿಂತ ಹೆಚ್ಚು ಯಾವುದೇ ಇನ್ನಿಂಗ್ಸ್‌ನಲ್ಲಿ ಗಳಿಸಲಿಲ್ಲ. ೨೦೦೧/೦೨ರ ಕ್ರಿಕೆಟ್‌ ಋತುವಿನಲ್ಲಿ ನಡೆದ ನಾಲ್ಕು ರಣಜಿ ಪಂದ್ಯಗಳಲ್ಲಿ ಕೇವಲ ಐದು ಅರ್ಧಶತಕಗಳನ್ನು ಗಳಿಸಿದ್ದರು. 2002/03ರ ರಣಜಿ ಟ್ರೋಫಿಯಲ್ಲಿ ಮೂರು ಅರ್ಧಶತಕಗಳು ಹಾಗೂ ದಿಯೋಧರ ಟ್ರೋಫಿಯಲ್ಲಿ ಎರಡು ಅರ್ಧಶತಕಗಳನ್ನು ಸಿಡಿಸುವುದರೊಂದಿಗೆ ಕೆಳಕ್ರಮಾಂಕದಲ್ಲಿ ಬಿರುಸಿನ ಹೊಡೆತದ ಬ್ಯಾಟಿಂಗ್‌ ಶೈಲಿಯಿಂದ ಆಟವಾಡಿ ತಂಡದ ವಿಜಯಕ್ಕೆ ಕಾರಣವಾದರು.
೨೦೦೩/೦೪ ಕ್ರಿಕೆಟ್ ಋತುವಿನಲ್ಲಿ ರಣಜಿ ODI ಟ್ರೋಫಿಯ ಮೊದಲ ಪಂದ್ಯದಲ್ಲಿ ಅಸ್ಸಾಮ್ ವಿರುದ್ಧ ಧೋನಿಯ ಶತಕದ (೧೨೮*) ದಾಖಲೆ. ಪೂರ್ವ ವಲಯ ತಂಡದಲ್ಲಿರುವಾಗ, ಆ ವರ್ಷ ದಿಯೋಧರ ಟ್ರೋಫಿಯನ್ನು ತಂಡವು ಗೆದ್ದಿತ್ತು. ಅದೇ ಸರಣಿಯಲ್ಲಿ ತಂಡಕ್ಕಾಗಿ 4 ಪಂದ್ಯಗಳಲ್ಲಿ 244 ರನ್‌ಗಳನ್ನು ಗಳಿಸಿದ್ದರು. ದಿಲೀಪ್ ಟ್ರೋಫಿಯ ಫೈನಲ್‌ ಪಂದ್ಯದಲ್ಲಿ ಪೂರ್ವ ವಲಯವನ್ನು ಪ್ರತಿನಿಧಿನಿಸುವಂತೆ ಧೋನಿಯನ್ನು ಅಂತರರಾಷ್ಟ್ರೀಯ ಕ್ರಿಕೆಟಿಗ ದೀಪ್‌ ದಾಸ್‌ಗುಪ್ತಾ ಆಯ್ಕೆಮಾಡಿದ್ದರು. ಪಂದ್ಯದ ಎರಡನೇ ಇನ್ನಿಂಗ್ಸ್‌ನಲ್ಲಿ ಅರ್ಧಶತಕ ಬಾರಿಸುವುದರ ಮೂಲಕ ತಂಡವನ್ನು ಸೋಲಿನ ದವಡೆಯಿಂದ ಪಾರುಮಾಡಿದರು.
ಭಾರತ ಎ ತಂಡ
೨೦೦೩/೦೪ ರಲ್ಲಿ( ODI) ಏಕದಿನಗಳ ಪ್ರದರ್ಶನವನ್ನು ಪರಿಗಣಿಸಿ, ಜಿಂಬಾಬ್ವೆ ಮತ್ತು ಕಿನ್ಯಾದೇಶಗಳ ಪ್ರವಾಸಕ್ಕಾಗಿ ಭಾರತ ಎ ತಂಡಕ್ಕಾಗಿ ಆಯ್ಕೆಮಾಡಲಾಯಿತು. ಹರಾರೆ ಸ್ಪೋರ್ಟ್ಸ್‌ ಕ್ಲಬ್‌ನಲ್ಲಿ ನಡೆದ ಜಿಂಬಾಬ್ವೆ XI ವಿರುದ್ಧದ ಪಂದ್ಯದಲ್ಲಿ ಧೋನಿ 7 ಕ್ಯಾಚ್‌ಗಳು ಮತ್ತು 4 ಸ್ಟಂಪಿಂಗ್‌ಗಳನ್ನು ಮಾಡುವುದರೊಂದಿಗೆ ತನ್ನ ಅತ್ಯತ್ತಮವಾದ ವಿಕೆಟ್‌-ಕೀಪಿಂಗ್‌ನ್ನು ಪ್ರದರ್ಶಿಸಿದರು. ಕಿನ್ಯಾ, ಭಾರತ 'ಎ' ಮತ್ತು ಪಾಕಿಸ್ತಾನ 'ಎ' ತಂಡಗಳು ಒಳಗೊಂಡಿರುವ ತ್ರಿಕೋನ ಸರಣಿಯಲ್ಲಿ ಧೋನಿ ತನ್ನ ಅರ್ಧ-ಶತಕದೊಂದಿಗೆ ಭಾರತ 'ಎ'ಕ್ಕೆ ಪಾಕಿಸ್ತಾನ 'ಎ' ವಿರುದ್ಧ 223 ರನ್‌ಗಳ ಗುರಿ ತಲುಪಲು ನೆರವಾದರು. ಪಾಕಿಸ್ತಾನ 'ಎ' ಎದುರು 120 ಮತ್ತು 119* ರನ್‌ಗಳನ್ನು ಬಾರಿಸುವುದರೊಂದಿಗೆ ಎರಡು ಶತಕಗಳನ್ನು ದಾಖಲಿಸಿದರು. ಧೋನಿ 7 ಪಂದ್ಯಗಳಲ್ಲಿ 362 ರನ್‌ಗಳನ್ನು (6 ಇನ್ನಿಂಗ್ಸ್‌, ಸರಾಸರಿ:72.40) ದಾಖಲಿಸಿ, ಉತ್ತಮ ಪ್ರದರ್ಶನದ ಮೂಲಕ ಆಗಿನ ನಾಯಕ - ಸೌರವ ಗಂಗೂಲಿ ಯ ಗಮನ ಸೆಳೆಯಲು ಯಶಸ್ವಿಯಾಗಿದ್ದರು. ಆದರೆ ಭಾರತ 'ಎ' ತಂಡ ತರಬೇತುದಾರ ಸಂದೀಪ್ ಪಾಟೀಲ್‌ ಭಾರತ ತಂಡಕ್ಕೆ ವಿಕೆಟ್‌-ಕೀಪರ್‌/ಬ್ಯಾಟ್ಸ್‌ಮನ್ ಆಗಿ ಕಾರ್ತಿಕ್‌ನನ್ನು ಶಿಫಾರಸು ಮಾಡಿದರು.
ಇಂಡಿಯನ್‌ ಪ್ರೀಮಿಯರ್‌ ಲೀಗ್‌
ಎಮ್. ಎಸ್. ಧೋನಿ ೧.೫ ದಶಲಕ್ಷ(ಅಮೆರಿಕ ಡಾಲರ) USD ಮೊತ್ತಕ್ಕೆ ಚೆನ್ನೈ ಸುಪರ್ ಕಿಂಗ್ಸ್‌ಯೊಂದಿಗೆ ಕರಾರು ಮಾಡಿಕೊಂಡು ಮೊದಲ IPL ಕ್ರಿಕೆಟ್ ಪಂದ್ಯಾವಳಿಗಳ ಹರಾಜಿನಲ್ಲಿ ಅತ್ಯಂತ ದುಬಾರಿ ಆಟಗಾರನಾದ. ನಂತರ ಸ್ಥಾನ ಅಂಡ್ರೊ ಸೈಮಂಡ್ಸ್‌ಗೆ ದೊರೆಯುತ್ತದೆ. ಸದ್ಯ ಧೋನಿ Chennai super kings ತಂಡದ ಪ್ರಸ್ತುತ ನಾಯಕ.
ಓಡಿಐ ಏಕದಿನ ಪಂದ್ಯಗಳಲ್ಲಿ ವೃತ್ತಿಜೀವನ
೨೦೦೦ರಲ್ಲಿ ಭಾರತ ತಂಡವು ರಾಹುಲ್ ದ್ರಾವಿಡ್‌ನಲ್ಲಿ ವಿಕೆಟ್‌-ಕೀಪಿಂಗ್ ಪ್ರತಿಭೆಯನ್ನು ಕಂಡಿತು. ಇದರಿಂದಾಗಿ ವಿಕೆಟ್‌-ಕೀಪರ್‌ ಸ್ಥಾನಕ್ಕಾಗಿ ಯಾವುದೇ ಇತರ ಬ್ಯಾಟಿಂಗ್ ಸ್ಥಾನವನ್ನು ಬಲಿಕೊಡುವ ಪ್ರಮೇಯ ಇಲ್ಲವಾಯಿತು. ಭಾರತೀಯ ಕ್ರಿಕೆಟ್‌ ಮಂಡಳಿಯು ಟೆಸ್ಟ್‌ ತಂಡದಲ್ಲಿ ಭಾರತ U-19 ನಾಯಕರಾದ ಪಾರ್ಥಿವ್ ಪಟೇಲ್‌ ಮತ್ತು ದಿನೇಶ್ ಕಾರ್ತಿಕ್‌ರಂತಹ ಪ್ರತಿಭೆಗಳೊಂದಿಗೆ ಕಿರಿಯ ಶ್ರೇಣಿಯಿಂದ ವಿಕೆಟ್‌-ಕೀಪರ್‌/ಬ್ಯಾಟ್ಸ್‌ಮನ್‌ರ ಪ್ರವೇಶವನ್ನು ತಂಡದಲ್ಲಿ ಕಂಡಿತು. ಭಾರತ-ಎ ತಂಡದಲ್ಲಿ ಧೋನಿ ಗುರುತಿಸಿಕೊಂಡಿದ್ದರಿಂದ, 2004/05ರಲ್ಲಿ ಬಾಂಗ್ಲಾದೇಶ ಪ್ರವಾಸದ ODI ತಂಡಕ್ಕೆ ಆಯ್ಕೆಯಾಯಿತು.. ಧೋನಿ ಮೊದಲ ಪಂದ್ಯದಲ್ಲಿ ರನ್ ಔಟ್ ದಿಂದಾಗಿ ಕ್ರಿಕೆಟ್ ಒಪ್ಪಿಸಿ ಸೊನ್ನೆಗೆ ಔಟ್ ಆಗುವುದರೊಂದಿಗೆ ಏಕದಿನ ಪಂದ್ಯದ ( ODI) ವೃತ್ತಿಜೀವನಕ್ಕೆ ಉತ್ತಮ ಆರಂಭವನ್ನು ನೀಡಲಿಲ್ಲ. ಬಾಂಗ್ಲಾದೇಶ ವಿರುದ್ಧದ ಸರಣಿಯ ಸಾಮಾನ್ಯ ಮಟ್ಟದ ರನ್ ಗತಿಯಿದ್ದರೂ, ಪಾಕಿಸ್ತಾನ ODI ಸರಣಿಗೆ ಧೋನಿ ಆಯ್ಕೆಯಾಯಿತು. ವಿಶಾಖಪಟ್ಟಣಂದಲ್ಲಿ ನಡೆದ ಸರಣಿಯ ಎರಡನೇ ಪಂದ್ಯದಲ್ಲಿ ಧೋನಿ ಐದನೇ ಏಕ ದಿನ ಪಂದ್ಯದಲ್ಲಿ 123 ಎಸೆತಗಳಿಗೆ 148 ರನ್‌ಗಳನ್ನು ದಾಖಲಿಸಿದರು. ಧೋನಿಯ ಈ ೧೪೮ ರನ್‌ಗಳ ಮೊತ್ತವು ಹಿಂದೆ ಭಾರತದ ವಿಕೆಟ್‌ ಕೀಪರ್ ದಾಖಲಿಸಿದ ಅತಿ ಹೆಚ್ಚು ರನ್‌ಗಳ ದಾಖಲೆಯನ್ನು ಮೀರಿಸಿತು. . ನಂತರ ಅದೇ ವರ್ಷದ ಕೊನೆಯಲ್ಲಿ ಈ ದಾಖಲೆಯಲ್ಲಿ ಮತ್ತಷ್ಟು ಹೆಚ್ಚಿನ ಸಾಧನೆಯಾಯಿತು.
ಶ್ರೀಲಂಕಾ ವಿರುದ್ಧದ ODI ಸರಣಿಯಲ್ಲಿ (ಅಕ್ಟೋಬರ್‌-ನವೆಂಬರ್‌ 2005) ಮೊದಲ ಎರಡು ಪಂದ್ಯದಲ್ಲಿ ಧೋನಿಗೆ ಕೆಲವು ಬ್ಯಾಟಿಂಗ್ ಅವಕಾಶಗಳನ್ನು ನೀಡಲಾಯಿತು. ಸಾವೈ ಮಾನ್‌ಸಿಂಗ್‌ ಕ್ರೀಡಾಂಗಣದಲ್ಲಿ (ಜೈಪುರ) ನಡೆದ ಮೂರನೇ ODI ಪಂದ್ಯದಲ್ಲಿ 3ನೇ ಕ್ರಮಾಂಕಕ್ಕೆ ಬಡ್ತಿ ನೀಡಲಾಯಿತು. ಶ್ರೀಲಂಕಾದ ಕುಮಾರ ಸಂಗಾಕ್ಕಾರ ಶತಕದೊಂದಿಗೆ ಭಾರತಕ್ಕೆ 299 ರನ್‌ಗಳ ಗುರಿಯನ್ನು ನಿಗದಿಪಡಿಸಿತು. ಆರಂಭದಲ್ಲಿಯೇ ಭಾರತ ತಂಡವು ತೆಂಡುಲ್ಕರ್‌ ವಿಕೆಟ್ ಕಳೆದುಕೊಂಡಿತು ಈ ತನಕ ಯಾರೂ ಇಂತಹ ಪ್ರದರ್ಶನ ನೀಡಿರಲಿಲ್ಲ. ಧೋನಿಯ ಅಜೇಯ ಆಟ ಅಪರೂಪದ ಪ್ರದರ್ಶನವಾಗಿತ್ತು. ತಂಡದ ವಿಜಯ ಧೋನಿಯನ್ನು ಆಪತ್ಪಾಂಧವ ಎನ್ನುವಂತೆ ಕ್ರಮಾಂಕವನ್ನೂ ಹೆಚ್ಚಿಸಿತು. 145 ಎಸೆತಗಳಲ್ಲಿ 183 ರನ್ ಗಳಿಕೆ ಆ ಸಂದರ್ಭದ ವಿಶಿಷ್ಟ ಪ್ರೋತ್ಸಾಹಕ್ಕೂ ಕಾರಣವಾಯಿತು. ಈ ಇನ್ನಿಂಗ್ಸ್‌ದಲ್ಲಿ ಈಗಲೂ ಅಸ್ತಿತ್ವದಲ್ಲಿರುವ ಏಕದಿನ (ODI) ಕ್ರಿಕೆಟ್‌ನ ಎರಡನೇ ಇನ್ನಿಂಗ್ಸ್‌ನಲ್ಲಿ ಅತಿ ಹೆಚ್ಚು ರನ್‌ ಸೇರಿದಂತೆ ಹಲವು ದಾಖಲೆಗಳನ್ನು ಕಾಣಬಹುದಾಗಿದೆ. ಧೋನಿ ಒಟ್ಟು ಸರಣಿಯಲ್ಲಿ ಅತಿ ಹೆಚ್ಚು ಅಂದರೆ (346) ರನ್ ಗಳಿಸಿದ್ದಕ್ಕಾಗಿ ಸರಣಿ ಶ್ರೇಷ್ಠ ಪ್ರಶಸ್ತಿಯನ್ನು ನೀಡಲಾಯಿತು. 2005ರ ಡಿಸೆಂಬರ್‌ನಲ್ಲಿ ಉತ್ತಮ ಕ್ರಿಕೆಟ್‌ ಪ್ರದರ್ಶನದಿಂದಾಗಿ C-ವರ್ಗದಿಂದ B-ವರ್ಗಕ್ಕೆ ಬಡ್ತಿ ನೀಡಿದ BCCI ಧೋನಿಯೊಂದಿಗೆ ಒಪ್ಪಂದ ಮಾಡಿಕೊಂಡಿತು. 2006ರಲ್ಲಿ ಭಾರತ ಆಡಿದ ಮೊದಲ ಪಂದ್ಯದಲ್ಲಿ ಪಾಕಿಸ್ತಾನ ಎದುರು ಧೋನಿಯ 68 ರನ್‌ಗಳೊಂದಿಗೆ 50 ಒವರ್‌ಗಳಲ್ಲಿ 328 ರನ್‌ಗಳನ್ನು ಕಲೆಹಾಕಿತು. ತಂಡ ಪಂದ್ಯದ ಕೊನೆಯ ಎಂಟು ಒವರ್‌ಗಳಲ್ಲಿ ಕೇವಲ 43 ರನ್‌ಗಳನ್ನು ಕಲೆಹಾಕುವುದರೊಂದಿಗೆ ತೀರಾ ಕಳಪೆ ಪ್ರದರ್ಶನ ನೀಡಿತು. ಆ ಪಂದ್ಯವನ್ನು ಡಕ್ವರ್ತ್‌-ಲೆವಿಸ್‌ ನಿಯಮದ ಅನುಸಾರ ಸೋತಿತು. ಸರಣಿಯ ಮೂರನೇ ಪಂದ್ಯದಲ್ಲಿ ಭಾರತ ತಂಡ ಸೋಲಿನಂಚಿನಲ್ಲಿರುವಾಗ ಧೋನಿ 46 ಎಸೆತಗಳಲ್ಲಿ 13 ಬೌಂಡರಿಗಳು ಸೇರಿದಂತೆ 72 ರನ್‌ಗಳನ್ನು ಗಳಿಸುವುದರ ಮೂಲಕ ಸರಣಿಯಲ್ಲಿ ಭಾರತ 2-1 ಅಂತರದ ಮುನ್ನಡೆ ಸಾಧಿಸಲು ಕಾರಣರಾದರು. ಅಂತಿಮ ಪಂದ್ಯದಲ್ಲಿ ಧೋನಿ 56 ಎಸೆತಗಳಲ್ಲಿ 77 ರನ್‌ಗಳನ್ನು ಗಳಿಸುವ ಮೂಲಕ, ಭಾರತವು ಸರಣಿಯಲ್ಲಿ 4-1 ಅಂತರದ ಮುನ್ನಡೆ ಸಾಧಿಸುವಂತಾಯಿತು. ಸುಸ್ಥಿರ ODI ಪ್ರದರ್ಶನದಿಂದಾಗಿ, 2006ರ ಎಪ್ರಿಲ್ 20ರಲ್ಲಿ ಬ್ಯಾಟ್ಸ್‌ಮೆನ್‌ರ ICC ODI ಶ್ರೇಯಾಂಕ ಪಟ್ಟಿಯಲ್ಲಿ ರಿಕಿ ಪಾಂಟಿಂಗ್‌ರನ್ನು ಹಿಂದಿಕ್ಕಿ ಧೋನಿ ಪ್ರಥಮ ಸ್ಥಾನವನ್ನು ಅಲಂಕರಿಸಿದರು. ಬಾಂಗ್ಲಾದೇಶ ವಿರುದ್ಧ ಆಡಮ್ ಗಿಲ್‌ಕ್ರಿಸ್ಟ್‌ ಉತ್ತಮ ಪ್ರದರ್ಶನದಿಂದಾಗಿ ಪ್ರಥಮ ಸ್ಥಾನಕ್ಕೆ ಮನ್ನಡೆ ಸಾಧಿಸಿದ್ದರಿಂದ ವಾರದೊಳಗೆ ಧೋನಿ ದಾಖಲೆ ಅಧಿಪತ್ಯ ಕೊನೆಗೊಂಡಿತು.
ಭದ್ರತಾ ಕಾರಣಗಳಿಂದ ಯುನಿಟೆಕ್ ಕಪ್‌ ಸ್ಪರ್ಧೆಯಿಂದ ದಕ್ಷಿಣ ಆಫ್ರಿಕಾ ಸರಣಿಯಿಂದ ಹಿಂದೆ ಸರಿಯಿತು. ಶ್ರೀಲಂಕಾದಲ್ಲಿನ ಎರಡು ಪಂದ್ಯಗಳು ರದ್ಧಾಗಿ, ಶ್ರೀಲಂಕಾ ವಿರುದ್ಧದ 2006-07ರ DLF ಕಪ್‌ನಲ್ಲಿ ಮಳೆಯಿಂದಾಗಿ ಪಂದ್ಯಕ್ಕೆ ಅಡ್ದಿಯಾಯಿತು. ಭಾರತದ ಪ್ರಾರಂಭಕ್ಕೆ ಇನ್ನೊಂದು ವಿಘ್ನ ಎದುರಾಗಿತ್ತು. ಧೋನಿ 43 ರನ್‌ಗಳನ್ನು ಮಾಡಿದ ಈ ಮೂರು ಪಂದ್ಯಗಳಲ್ಲಿ ಭಾರತ ಎರಡನ್ನು ಸೋತು ಅಂತಿಮ ಹಣಾಹಣಿಗೆ ಅನರ್ಹಗೊಂಡಿತು. 2006 ICC ಚಾಂಪಿಯನ್ಸ್‌ ಟ್ರೋಫಿನಲ್ಲಿ ವೆಸ್ಟ್‌ ಇಂಡೀಸ್‌ ಮತ್ತು ಆಸ್ಟ್ರೇಲಿಯಾ ಎದುರು ಅಭ್ಯಾಸದ ಕೊರತೆಯಿಂದ ಸೋತಿದ್ದರೂ ಸಹ ಧೋನಿ ವೆಸ್ಟ್‌ ಇಂಡೀಸ್‌ ತಂಡದ ಎದುರು ಅರ್ಧಶತಕವನ್ನು ಗಳಿಸಿದ್ದರು. ದಕ್ಷಿಣ ಆಫ್ರಿಕಾ ತಂಡದ ವಿರುಧ್ಧದ ODI ಸರಣಿಯಲ್ಲಿ ಧೋನಿ ಮತ್ತು ಒಟ್ಟು ಭಾರತ ತಂಡದ ಪ್ರದರ್ಶನ ನೀರಸವಾಗಿತ್ತು. ಧೋನಿ 4 ಪಂದ್ಯಗಳಲ್ಲಿ ಕೇವಲ 139 ರನ್‌ಗಳನ್ನು ಮಾತ್ರ ಗಳಿಸಿದ್ದು, ಭಾರತ 4-0 ಅಂತರದಲ್ಲಿ ಸರಣಿಯನ್ನು ಸೋತಿತು. WI ODI ಸರಣಿಯ ಆರಂಭ ಹೊತ್ತಿಗೆ ಧೋನಿ 16 ಪಂದ್ಯಗಳನ್ನು ಆಡಿ, ಅವುಗಳಲ್ಲಿ 25.93ರ ಸರಾಸರಿಯೊಂದಿಗೆ ಕೇವಲ ಎರಡು ಅರ್ಧಶತಕಗಳನ್ನು ಗಳಿಸಿದ್ದರು. ಭಾರತ ತಂಡದ ಹಿರಿಯ ವಿಕೆಟ್ ಕೀಪರ್ ಸಯ್ಯದ್ ಕೀರ್ಮಾನಿಯವರ ಟೀಕೆಗಳಿಗೂ ಧೋನಿ ಗುರಿಯಾಗಬೇಕಾಯಿತು. ಧೋನಿ ವಿಕೆಟ್ ಕೀಪಿಂಗ್ ತಂತ್ರಗಳ ಬಗ್ಗೆ ವ್ಯಾಪಕ ಚರ್ಚೆ ನಡೆಯಿತು.
ವೆಸ್ಟ್‌ ಇಂಡೀಸ್‌ ಮತ್ತು ಶ್ರೀಲಂಕಾ ತಂಡಗಳ 3-1 ಅಂತರದ ಗೆಲುವು, ಭಾರತಕ್ಕೆ 2007 ಕ್ರಿಕೆಟ್‌ ವಿಶ್ವ ಕಪ್‌ಗಾಗಿ ಉತ್ತಮ ಪೂರ್ವಸಿಧ್ಧತಾ ಅಭ್ಯಾಸವಾಗಿತ್ತು. ಎರಡು ಸರಣಿಯಲ್ಲಿ ಧೋನಿಯ ರನ್ ಗಳ ಸರಾಸರಿ 100ಕ್ಕಿಂತ ಹೆಚ್ಚಿತ್ತು. ಆದಾಗ್ಯೂ ಬಾಂಗ್ಲಾದೇಶ ಮತ್ತು ಶ್ರೀಲಂಕಾ ಎದುರು ಸೋತ ಭಾರತ ತಂಡವು ಅನಿರೀಕ್ಷಿತವಾಗಿ ವಿಶ್ವ ಕಪ್‌ನಿಂದ ಹೊರಬಿದ್ದಿತು. ಧೋನಿ ಈ ಎರಡೂ ಪಂದ್ಯಗಳಲ್ಲಿ ಸೊನ್ನೆಗೆ ಔಟ್ ಆಗಿದ್ದರು. ಇಡೀ ಪಂದ್ಯಾವಳಿಯಲ್ಲಿ ಗಳಿಸಿದ ಒಟ್ಟು ರನ್ ಕೇವಲ 29 ಮಾತ್ರ. 2007 ಕ್ರಿಕೆಟ್‌ ವಿಶ್ವ ಕಪ್‌ನಲ್ಲಿ ಬಾಂಗ್ಲಾದೇಶ ಎದುರು ಸೋತ ಹಿನ್ನಲೆಯಲ್ಲಿ JMM ರಾಜಕೀಯ ಕಾರ್ಯಕರ್ತರು ರಾಂಚಿಯಲ್ಲಿ ಧೋನಿ ನಿರ್ಮಿಸುತ್ತಿದ್ದ ನೂತನ ಮನೆಯ ಮೇಲೆ ದಾಳಿ ನಡೆಸಿ ದಾಂದಲೆ, ದೊಂಬಿ ನಡೆಸಿ ಅಲ್ಲಿನ ವಸ್ತುಗಳನ್ನು ಚೆಲ್ಲಾಪಿಲ್ಲಿಗೊಳಿಸಿದರು. ಭಾರತ ತಂಡವು ವಿಶ್ವ ಕಪ್‌ ಪಂದ್ಯಾವಳಿಯ ಮೊದಲ ಸುತ್ತಿನಲ್ಲಿಯೆ ಸೋತು ಹೊರಬಂದಿರುವುದರಿಂದ ಧೋನಿ ಕುಟುಂಬಕ್ಕೆ ಸ್ಥಳೀಯ ಪೋಲಿಸರು ಭದ್ರತಾ ವ್ಯವಸ್ಥೆಯನ್ನು ಮಾಡಿದ್ದರು.
ವಿಶ್ವ ಕಪ್‌ನಲ್ಲಿ ಬಾಂಗ್ಲಾದೇಶ ಎದುರು ಧೋನಿ 91* ರನ್‌ ಗಳಿಸಿದ್ದರೂ, ತಂಡವು ಪಂದ್ಯದಲ್ಲಿ ರನಗಳ ಮೊತ್ತದ ಬೆನ್ನಟ್ಟಲು ಪ್ರಯಾಸಪಡಬೇಕಾಯಿತು. ಧೋನಿಯ ನಾಲ್ಕನೇ ODI ಕ್ರಿಕೆಟ್‌ನಲ್ಲಿ ಉತ್ತಮ ಪ್ರದರ್ಶನಕ್ಕಾಗಿ ಪಂದ್ಯ ಶ್ರೇಷ್ಠ ಪ್ರಶಸ್ತಿಯನ್ನು ನೀಡಲಾಗಿತ್ತು. ಸರಣಿಯ ಮೂರನೇ ಪಂದ್ಯವು ಕೈಬಿಟ್ಟರೂ ನಂತರ ಧೋನಿಗೆ ಸರಣಿ ಶ್ರೇಷ್ಠ ಪ್ರಶಸ್ತಿ ನೀಡಲಾಗಿತ್ತು. ಧೋನಿ ಆಫ್ರೋ-ಏಷಿಯಾ ಕಪ್‌ನ 3ನೇ ODIದಲ್ಲಿ 97 ಎಸೆತಗಳಲ್ಲಿ 139 ರನ್‌ಗಳನ್ನು ಸಿಡಿಸುವುದರೊಂದಿಗೆ ಪಂದ್ಯ ಶ್ರೇಷ್ಠ ಗೌರವಕ್ಕೆ ಪಾತ್ರವಾಗಿರುವುದಲ್ಲದೆ, 3 ಪಂದ್ಯಗಳಲ್ಲಿ 87.00 ಸರಾಸರಿಯೊಂದಿಗೆ 174 ರನ್‌ಗಳನ್ನು ಗಳಿಸಿ, ಉತ್ತಮ ಪ್ರದರ್ಶನವನ್ನು ನೀಡಿದನು.
ಐರ್ಲೆಂಡ್‌ನಲ್ಲಿ ನಡೆದ ದಕ್ಷಿಣ ಆಫ್ರಿಕಾ ವಿರುದ್ಧದ ಸರಣಿ ಮತ್ತು ಭಾರತ-ಇಂಗ್ಲೆಂಡ್‌ 7-ಪಂದ್ಯಗಳ ODI ಸರಣಿಗೆ ಧೋನಿಯನ್ನು ಉಪನಾಯಕನಾಗಿ ಆಯ್ಕೆಮಾಡಲಾಯಿತು. ಧೋನಿಯು 2005ರ ಡಿಸೆಂಬರ್‌ನಲ್ಲಿ ಒಪ್ಪಂದದ 'ಬಿ' ವರ್ಗದ ಪಟ್ಟಿಯಲ್ಲಿದ್ದರೂ 2007ರ ಜೂನ್‌ನಲ್ಲಿ 'ಎ' ವರ್ಗದ ಶ್ರೇಣಿಗೆ ಬಡ್ತಿ ಪಡೆದುಕೊಂಡರು. 2007ರ ಸಪ್ಟೆಂಬರ್‌ನಲ್ಲಿ ನಡೆದ ವಿಶ್ವ ಟ್ವೆಂಟಿ20 ಪಂದ್ಯಾವಳಿಗೆ ಭಾರತ ಟ್ವೆಂಟಿ-20 ತಂಡದ ನಾಯಕನಾಗಿ ಧೋನಿಯ ಆಯ್ಕೆಯಾಯಿತು. 2007ರ ಸಪ್ಟೆಂಬರ್ 2ರಂದು ಮಹೇಂದ್ರ ಸಿಂಗ್ ಧೋನಿ ಇಂಗ್ಲೆಂಡ್ ವಿರುದ್ಧದ ODI ಪಂದ್ಯದಲ್ಲಿ 5 ಕ್ಯಾಚ್‌ಗಳು ಮತ್ತು ಒಂದು ಸ್ಟಂಪಿಂಗ್‌ ಮಾಡಿ, ತಮ್ಮ ಆದರ್ಶ ವ್ಯಕ್ತಿ ಆಡಮ್ ಗಿಲ್‌ಕ್ರಿಸ್ಟ್‌ರ ಅಂತರರಾಷ್ಟ್ರೀಯ ದಾಖಲೆಯಾದ ಒಂದು ಇನ್ನಿಂಗ್ಸ್‌ನಲ್ಲಿ ಅತಿ ಹೆಚ್ಚು ಔಟ್ ಮಾಡಿದ ದಾಖಲೆಯನ್ನು ಸರಿಗಟ್ಟಿದರು. ಧೋನಿ ದಕ್ಷಿಣ ಆಫ್ರಿಕಾದಲ್ಲಿ ನಡೆದ ICC ವಿಶ್ವ ಟ್ವೆಂಟಿ 20 ಟ್ರೋಫಿಯಲ್ಲಿ ಭಾರತ ತಂಡವನ್ನು ಮುನ್ನಡೆಸಿದರು. 2007ರ ಸಪ್ಟೆಂಬರ್ 24ರ ಫೈನಲ್ಸ್ ನಲ್ಲಿ ಪಾಕಿಸ್ತಾನದ ವಿರುದ್ದದ ಪಂದ್ಯವನ್ನು ತಂಡ ಗೆದ್ದಿತು. ಇದರಿಂದಾಗಿ ಧೋನಿ, ಕಪಿಲ್‌ ದೇವ್‌ ನಂತರ ವಿಶ್ವ ಕಪ್‌ನ್ನು ಗೆದ್ದ ಎರಡನೇ ಭಾರತೀಯ ನಾಯಕ. 2009ರ ಸಪ್ಟೆಂಬರ್ 30ರಂದು ಧೋನಿ ತನ್ನ ಮೊದಲ ವಿಕೆಟ್‌ ಮತ್ತು ODI ವಿಕೆಟ್‌ನ್ನು ಪಡೆದರು. ವೆಸ್ಟ್‌ ಇಂಡೀಸ್‌ನ ಬೌಲರ್ ಟ್ರಾವಿಸ್‌ ಡೌಲಿವ್‌ ಎಸೆತಕ್ಕೆ ಔಟ್ ಆದರು. ಭಾರತ ಮತ್ತು ಆಸ್ಟ್ರೇಲಿಯಾ ನಡುವೆ ಇತ್ತೀಚೆಗೆ ನಡೆದ ಎರಡನೇ ODIನಲ್ಲಿ ಧೋನಿ ಕೇವಲ 107 ಎಸೆತಗಳಲ್ಲಿ 124 ರನ್‌ಗಳನ್ನು ಸಿಡಿಸಿದ್ದು, ಮೂರನೇ ODI ಪಂದ್ಯದಲ್ಲಿ ಯುವರಾಜ್‌ ಸಿಂಗ್‌ 95 ಎಸೆತಗಳಲ್ಲಿ 71 ರನ್‌ಗಳನ್ನು ಗಳಿಸಿದ್ದರಿಂದ ಭಾರತ ತಾಯ್ನೆಲದಲ್ಲಿ 6 ವಿಕೆಟ್‌ಗಳ ವಿಜಯ ದಾಖಲಿಸಿತು.
ಟೆಸ್ಟ್‌ ವೃತ್ತಿಜೀವನ
2005ರ ಡಿಸೆಂಬರ್‌ನಲ್ಲಿ ದಿನೇಶ್ ಕಾರ್ತಿಕ್‌ ಬದಲು ಶ್ರೀಲಂಕಾ ತಂಡದ ಎದುರಿನ ಏಕದಿನ ಪಂದ್ಯದಲ್ಲಿ ಉತ್ತಮ ಪ್ರದರ್ಶನದಿಂದಾಗಿ ಧೋನಿಯನ್ನು ಭಾರತ ತಂಡದ ಟೆಸ್ಟ್‌ ವಿಕೆಟ್‌-ಕೀಪರ್‌ ಆಗಿ ಆಯ್ಕೆ ಮಾಡಲಾಯಿತು. ಮಳೆಗೆ ಆಹುತಿಯಾದ ಧೋನಿಯ ಮೊದಲ ಟೆಸ್ಟ್ ಪಂದ್ಯದಲ್ಲಿ 30 ರನ್‌ಗಳನ್ನು ಗಳಿಸಿದ್ದನು. ಧೋನಿ ಕ್ರೀಸ್‌ಗೆ ಬರುವಾಗ ತಂಡವು 109/5ಗಳೊಂದಿಗೆ ಸಂಕಷ್ಟದ ಪರಿಸ್ಥಿತಿಯಲ್ಲಿತ್ತು. ಇನ್ನೊಂದು ಕಡೆಯಿಂದ ವಿಕೆಟ್ ಪತನಗೊಳ್ಳುತ್ತಿದ್ದರೂ, ಧೋನಿ ಕೊನೆಯ ಬ್ಯಾಟ್ಸ್‌ಮ್ಯಾನ್‌ ಔಟ್ ಆಗುವವರೆಗೆ ಆಕ್ರಮಣಕಾರಿಯಾಗಿ ಆಡಿದ್ದ. ಧೋನಿ ಎರಡನೇ ಟೆಸ್ಟ್‌ನಲ್ಲಿ ಮೊದಲ ಅರ್ಧಶತಕವನ್ನು ದಾಖಲಿಸಿದನು. ಅವನ ತೀವ್ರಗತಿಯ ರನ್ ಗಳಿಸುವಿಕೆಯಿಂದ (51 ಎಸೆತಗಳಲ್ಲಿ ಅರ್ಧ-ಶತಕ) ಭಾರತಕ್ಕೆ 436 ರನ್‌ಗಳ ಗುರಿಯನ್ನು ದಾಖಲಿಸಲು ಮತ್ತು ಶ್ರೀಲಂಕಾವನ್ನು 247ಕ್ಕೆ ಆಲ್‌ಔಟ್ ಮಾಡಲು ಸಾಧ್ಯವಾಯಿತು.
2006ರ ಜನವರಿ/ಫೆಬ್ರವರಿಯಲ್ಲಿ ಭಾರತ ತಂಡದ ಪಾಕಿಸ್ತಾನ ಪ್ರವಾಸದ ಫೈಸಲಾಬಾದ್‌ನಲ್ಲಿ ನಡೆದ ಎರಡನೇ ಟೆಸ್ಟ್ ಪಂದ್ಯದಲ್ಲಿ ಧೋನಿ ತನ್ನ ಮೊದಲ ಟೆಸ್ಟ್ ಶತಕವನ್ನು ದಾಖಲಿಸಿದರು. ಭಾರತ ತಂಡಕ್ಕೆ ಫಾಲ್-ಆನ್ ತಪ್ಪಿಸಿಕೊಳ್ಳಲು ಇನ್ನೂ 107 ರನ್‌ಗಳ ಅಗತ್ಯವಿರುವಾಗ ಧೋನಿ ಇರ್ಫಾನ್‌ ಫಠಾಣ್‌ರೊಂದಿಗೆ ಸೇರಿ ಅಂತಹ ಕಠಿಣ ಪರಿಸ್ಥಿತಿಯಲ್ಲಿ ಧೈರ್ಯದಿಂದ ಆಟ ನಿಭಾಯಿಸಿದರು. ಧೋನಿ ಆ ಇನ್ನಿಂಗ್ಸ್‌ನಲ್ಲಿ 34 ಎಸೆತಗಳಲ್ಲಿ ಅರ್ಧಶತಕ ದಾಖಲಿಸಿದ ನಂತರ ಕೇವಲ 93 ಎಸೆತಗಳಲ್ಲಿ ಶತಕವನ್ನು ಬಾರಿಸಿ, ತನ್ನ ಅಪ್ಪಟ ಆಕ್ರಮಣಕಾರಿ ಆಟವನ್ನು ಪ್ರದರ್ಶಿಸಿದರು.
]] ಮೊದಲ ಟೆಸ್ಟ್‌ ಶತಕದ ನಂತರ ಮೂರು ಪಂದ್ಯಗಳಲ್ಲಿ ನೀರಸ ಬ್ಯಾಟಿಂಗ್ ತೋರಿದ್ದರು. ಅವುಗಳಲ್ಲಿ ಒಂದು ಪಂದ್ಯದಲ್ಲಿ ಭಾರತ ಪಾಕಿಸ್ತಾನದೆದುರು ಸೋತಿತ್ತು, ಇನ್ನೆರಡು ಇಂಗ್ಲೆಂಡ್ ಎದುರಿನ ಪಂದ್ಯದಲ್ಲಿ ಭಾರತ 1-0 ಅಂತರದ ಮುನ್ನಡೆಯನ್ನು ಪಡೆದುಕೊಂಡಿತ್ತು. ವಾಂಖೆಡೆ ಕ್ರೀಡಾಂಗಣದಲ್ಲಿ ನಡೆದ ಇಂಗ್ಲೆಂಡ್ ವಿರುದ್ಧದ ಮೂರನೇ ಟೆಸ್ಟ್ ಪಂದ್ಯದಲ್ಲಿ ಇಂಗ್ಲೆಂಡ್‌ನ 400 ರನ್‌ಗಳಿಗೆ ಉತ್ತರವಾಗಿ ಭಾರತದ ಮೊದಲ ಇನ್ನಿಂಗ್ಸ್‌ನಲ್ಲಿ 279 ರನ್‌ಗಳನ್ನು ಮಾಡಿದ್ದು, ಅದರಲ್ಲಿ ಧೋನಿ ತಮ್ಮ 64 ರನ್‌ಗಳೊಂದಿಗೆ ಭಾರತದ ಪರ ಅತಿ ಹೆಚ್ಚು ರನ್ ಮಾಡಿದ್ದರು. ಆದಾಗ್ಯೂ ಧೋನಿ ಮತ್ತು ಭಾರತ ತಂಡದ ಕ್ಷೇತ್ರ ರಕ್ಷಕರು ಹಲವು ಕ್ಯಾಚ್‌ಗಳು ಮತ್ತು ಆಂಡ್ರೋ ಫ್ಲಿಂಟಾಫ್‌ನ ಪ್ರಮುಖ ಸ್ಟಂಪಿಂಗ್‌ ಅವಕಾಶ ಸೇರಿದಂತೆ ಔಟ್ ಮಾಡಬಹುದಾದ ಅವಕಾಶಗಳನ್ನು ತಪ್ಪಿಸಿಕೊಂಡು ಪರಿತಪಿಸಿದರು(14). ಹರ್‌ಭಜನ್‌ ಸಿಂಗ್‌ರವರ ಎಸೆತದಲ್ಲಿದಲ್ಲಿ ಫ್ಲಿಂಟಾಫ್‌ನ ಕ್ಯಾಚ್‌ನ್ನು ಹಿಡಿಯಲು ಧೋನಿ ವಿಫಲರಾದರು. ನಂತರ ಫ್ಲಿಂಟಾಫ್ 36 ರನ್‌ಗಳನ್ನು ಮಾಡಿ, ಭಾರತಕ್ಕೆ ಈವರೆಗೆ ಬೆನ್ನಟ್ಟದ 313 ರನ್‌ಗಳ ಗುರಿಯನ್ನು ಒಡ್ಡುವಲ್ಲಿ ಇಂಗ್ಲೆಂಡ್‌ಗೆ ಸಹಾಯವಾಡಿದರು. ತಂಡವು ಬ್ಯಾಟಿಂಗ್ ಕುಸಿತದಿಂದಾಗಿ 100 ರನ್‌ಗಳಿಗೆ ತನ್ನೆಲ್ಲಾ ವಿಕೆಟ್‌ಗಳನ್ನು ಕಳೆದುಕೊಂಡಿತು. ಅದರಲ್ಲಿ ಧೋನಿ ಕೇವಲ 5 ರನ್‌ಗಳನ್ನು ಗಳಿಸಿ, ವಿಕೆಟ್‌-ಕೀಪಿಂಗ್‌ ಮತ್ತು ಹೊಡೆತದ ತಪ್ಪು ನಿರ್ಣಯಗಳ ಬಗ್ಗೆ ವ್ಯಾಪಕ ಟೀಕೆಗೆ ಗುರಿಯಾಗಬೇಕಾಯಿತು.
2006ರ ವೆಸ್ಟ್‌ ಇಂಡೀಸ್‌ ಪ್ರವಾಸನ ಅಂಟಿಗುವಾದಲ್ಲಿ ನಡೆದ ಮೊದಲ ಪಂದ್ಯದಲ್ಲಿ ಧೋನಿ ವೇಗದ ಗತಿ ಮತ್ತು ಆಕ್ರಮಣಶೀಲವಾಗಿ ಆಡಿ 69 ರನ್‌ಗಳನ್ನು ಗಳಿಸಲು ಸಫಲರಾದರು. ಸರಣಿ ಉಳಿದ ಭಾಗದಲ್ಲಿ 6 ಇನ್ನಿಂಗ್ಸ್‌ನಲ್ಲಿ 99 ರನ್‌ಗಳನ್ನು ಗಳಿಸಿದ್ದರೂ ಸಹ ತನ್ನ ವಿಕೆಟ್‌-ಕೀಪಿಂಗ್‌ ಕೌಶಲ್ಯಗಳನ್ನು ಹೆಚ್ಚಿಸಿಕೊಂಡು, ಸರಣಿಯ ಅಂತ್ಯದ ಹೊತ್ತಿಗೆ 13 ಕ್ಯಾಚ್‌ಗಳು ಮತ್ತು 4 ಸ್ಟಂಪಿಂಗ್‌ಗಳ ಮೂಲಕ ಧೋನಿ ಗಮನ ಸೆಳೆದರು. ದಕ್ಷಿಣ ಆಫ್ರಿಕಾದಲ್ಲಿ ನಡೆದ ಟೆಸ್ಟ್‌ ಸರಣಿಯ ಎರಡನೇ ಪಂದ್ಯದಲ್ಲಿ ಧೋನಿ ಎರಡೂ ಇನ್ನಿಂಗ್ಸ್‌ನಲ್ಲಿ 34 ಮತ್ತು 47 ರನ್‌ಗಳನ್ನು ಗಳಿಸಿದ್ದರೂ ಸಹ, ಭಾರತವನ್ನು 2-1 ಅಂತರದ ಸರಣಿ ಸೋಲಿನಿಂದ ತಪ್ಪಿಸಲು ಸಾಧ್ಯವಾಗಲಿಲ್ಲ. ಮೊದಲ ಟೆಸ್ಟ್‌ ಪಂದ್ಯದ ವಿಜಯ, ಸರಣಿ ವಿಜಯವಾಗಿ ಪರಿವರ್ತಿಸಲಾಗಲಿಲ್ಲ (ಮೊದಲ ಟೆಸ್ಟ್‌ ಪಂದ್ಯದಲ್ಲಿ ಗೆಲುವು ಸಾಧಿಸಿತ್ತು). ಧೋನಿಯು ಕೈ ಗಾಯದಿಂದಾಗಿ ಮೂರನೇ ಟೆಸ್ಟ್ ಪಂದ್ಯದಿಂದ ಹೊರಗುಳಿಯಬೇಕಾದ ಪ್ರಸಂಗ ಎದುರಾಯಿತು.
2006ರ ಭಾರತದ ವೆಸ್ಟ್‌ ಇಂಡೀಸ್‌ ಪ್ರವಾಸದಲ್ಲಿ ಅಂಟಿಗೊವಾದ St ಜಾನ್ಸ್‌ನಲ್ಲಿರುವ ಅಂಟಿಗೊವಾ ಕ್ರೀಡಾ ಮೈದಾನದಲ್ಲಿ ಮೊದಲ ಟೆಸ್ಟ್ ಪಂದ್ಯದ ನಾಲ್ಕನೇ ದಿನ ದೇವ್ ಮಹಮದ್ ಎಸೆದ ಚೆಂಡಗೆ ಧೋನಿ ಫ್ಲಿಕ್‌ ಆಫ್ ಮಾಡಿದಾಗ ಮಿಡ್‌ ವಿಕೆಟ್ ವಲಯದಲ್ಲಿದ್ದ ಡೇರನ್ ಗಂಗಾ ಗೆ ಕ್ಯಾಚ್ ನೀಡಬೇಕಾಯಿತು. ಧೋನಿ ಔಟಾಗುತ್ತಿದ್ದಂತೆ ನಾಯಕ ದ್ರಾವಿಡ್‌ ಇನ್ನಿಂಗ್ಸ್‌ ಡಿಕ್ಲೇರ್ ಮಾಡಿಕೊಂಡರು. ಕ್ಷೇತ್ರ ರಕ್ಷಕರು ಹೊರಡಲು ಪ್ರಾರಂಭಿಸಿದರೂ ಸಹ ತೀರ್ಪುಗಾರರಲ್ಲಿ ಗೊಂದಲವಿರುವುದರಿಂದ ಧೋನಿ ತೀರ್ಪುಗಾರರ ನಿರ್ಣಯಕ್ಕಾಗಿ ಕಾಯುತ್ತಿದ್ದರು. ಔಟ್ ಪ್ರಕರಣದ ಮರುಪ್ರಸಾರ ಗೊಂದಲಮಯವಾದಾಗ ಕ್ಷೇತ್ರ ರಕ್ಷಕರ ವಾಪಸಾತಿ ಕಂಡು ವೆಸ್ಟ್‌ ಇಂಡೀಸ್‌ ತಂಡದ ನಾಯಕ ಬ್ರೈನ್ ಲಾರಾ ಕ್ಯಾಚ್‌ ಹಿಡಿದ ಕ್ಷೇತ್ರರಕ್ಷಕನ ಸಮರ್ಥನೆಯ ಮೇರೆಗೆ ‌ಧೋನಿಗೆ ಹೊರನಡೆಯುವಂತೆ ಸೂಚಿಸಿದನು. ಪರಿಸ್ಥಿತಿ ಹಾಗೆಯೇ 15 ನಿಮಷಗಳ ಕಾಲ ಮುಂದುವರಿದಾಗ, ಲಾರಾ ತೀರ್ಪುಗಾರರಿಗೆ ತೋರು ಬೆರಳನ್ನು ತೋರಿಸುತ್ತಾ, ಅಂಪೈರ್ಅಸಾದ್‌ ರೌಫ್‌ ಬಳಿಯಿದ್ದ ಚೆಂಡನ್ನು ಕಸಿದುಕೊಳ್ಳುವುದರೊಂದಿಗೆ ತನ್ನ ಸಿಟ್ಟನ್ನು ಪ್ರದರ್ಶಿಸಿದರು. ಕೊನೆಗೆ, ಧೋನಿ ಮೈದಾನದಿಂದ ಹೊರನಡೆದರು. ದ್ರಾವಿಡ್ ಇನ್ನಿಂಗ್ಸ್ ಡಿಕ್ಲೇರ್ ಘೋಷಣೆ ಮಾಡಿದ್ದರೂ, ಆಟ ಪ್ರಾರಂಭವಾದದ್ದು ತಡವಾಯಿತು. ಪಂದ್ಯದಲ್ಲಿ ಲಾರಾ ಪ್ರದರ್ಶಿಸಿದ ನಡವಳಿಕೆಯು ವಿಮರ್ಶಕರು ಮತ್ತು ಹಿರಿಯ ಕ್ರಿಕೆಟಿಗರಿಂದ ತೀವ್ರ ಟೀಕೆಗೆ ಗುರಿಯಾಯಿತು. ಲಾರಾನನ್ನು ಪಂದ್ಯದ ತೀರ್ಪುಗಾರರು ಕರೆದು, ಅವನ ನಡವಳಿಕೆಯ ಬಗ್ಗೆ ವಿವರಣೆಯನ್ನು ಕೇಳಿದರು. ಆದರೆ ಯಾವುದೇ ದಂಡವನ್ನು ವಿಧಿಸಲಿಲ್ಲ.
ಏಕದಿನ ಪಂದ್ಯ(ODI)) ಕ್ರಿಕೆಟ್‌
ODI ಶತಕಗಳು :
ಸರಣಿ ಶ್ರೇಷ್ಠ ಪ್ರಶಸ್ತಿಗಳು
ಪಂದ್ಯ ಶ್ರೇಷ್ಠ ಪ್ರಶಸ್ತಿಗಳು :
ಟೆಸ್ಟ್‌ ಕ್ರಿಕೆಟ್‌
ಟೆಸ್ಟ್‌ ಪ್ರದರ್ಶನ :
ಪಂದ್ಯ ಶ್ರೇಷ್ಠ ಪ್ರಶಸ್ತಿಗಳು :
ಒಡಂಬಡಿಕೆಗಳು
೨೦೦೫ರ ಎಪ್ರಿಲ್‌ನಲ್ಲಿ ಧೋನಿ ಕೋಲ್ಕತ್ತಾ ಮೂಲದ ಹೆಸರಾಂತ ಸಂಸ್ಥೆ ಗೇಮ್‌ಪ್ಲ್ಯಾನ್‌ ಸ್ಪೋರ್ಟ್ಸ್‌ನೊಂದಿಗೆ ಒಪ್ಪಂದ ಮಾಡಿಕೊಂಡರು. ಪ್ರಸ್ತುತ ಧೋನಿ ೨೦ ಜಾಹಿರಾತು ಸಂಬಂಧಿಸಿದ ಕರಾರುಗಳಿಗೆ ಒಪ್ಪಿಕೊಂಡಿದ್ದಾರೆ ಶಾರುಖ್ ಖಾನ್‌ನ (21) ನಂತರದ ಸ್ಥಾನವನ್ನು ಪಡೆದಿದ್ದಾರೆ. ೨೦೦೭ರಲ್ಲಿ ಧೋನಿ ೧೭ ಒಡಂಬಡಿಕೆಗಳನ್ನು ಹೊಂದಿದ್ದರು. ಧೋನಿ ಸಹಿ ಹಾಕಿದ ಒಡಂಬಡಿಕೆಗಳ ಪಟ್ಟಿ ಈ ಕೆಳಗಿನಂತಿವೆ.
ನೋವಾ ಸ್ಕೋಟಿಯಾ ಪ್ರೀಮಿಯಂ ಅಂಗಿಗಳು.
ಹೊರಗಿನ ಕೊಂಡಿಗಳು
*
ವರ್ಗ:1981ರಲ್ಲಿ ಜನಿಸಿದರು ವರ್ಗ:ಜೀವಿಸುತ್ತಿರುವ ಜನರು ಲಿವಿಂಗ್ ಪೀಪಲ್ ವರ್ಗ:ಭಾರತದ ODI ಕ್ರಿಕೆಟಿಗರು ವರ್ಗ:ಭಾರತದ ಟೆಸ್ಟ್ ಕ್ರಿಕೆಟಿಗರು ವರ್ಗ:ಭಾರತದ ಟೆಸ್ಟ್ ತಂಡದ ನಾಯಕರು ವರ್ಗ:ಭಾರತದ ಕ್ರಿಕೆಟ್‌ ತಂಡದ ನಾಯಕರು ವರ್ಗ:ಭಾರತದ ಟ್ವೆಂಟಿ20 ಅಂತಾರಾಷ್ಟ್ರೀಯ ಕ್ರಿಕೆಟಿಗರು ವರ್ಗ:ಭಾರತೀಯ ವಿಕೆಟ್‌-ಕೀಪರ್‌ಗಳು ವರ್ಗ:ಜಾರ್ಖಂಡ್ ಕ್ರಿಕೆಟಿಗರು ವರ್ಗ:ACC ಏಷ್ಯಾದ XI ODI ಕ್ರಿಕೆಟಿಗರು ವರ್ಗ:2007 ಕ್ರಿಕೆಟ್‌ ವಿಶ್ವ ಕಪ್‌ನಲ್ಲಿ ಭಾಗವಹಿಸಿದ ಕ್ರಿಕೆಟಿಗರು ವರ್ಗ:ಪೂರ್ವ ವಲಯದ ಕ್ರಿಕೆಟಿಗರು ವರ್ಗ:ವಿಶ್ವ ಕಪ್‌ ಆಡಿದ ಭಾರತದ ಕ್ರಿಕೆಟಿಗರು ವರ್ಗ:ಜಾರ್ಖಂಡ್ ಮೂಲದವರು ವರ್ಗ:ಚೆನ್ನೈ ಕ್ರಿಕೆಟಿಗರು ವರ್ಗ:ರಾಜೀವ್ ಗಾಂಧಿ ಖೇಲ್ ರತ್ನ ಸ್ವೀಕೃತರು ವರ್ಗ:ಪದ್ಮ ಶ್ರೀ ಪ್ರಶಸ್ತಿ ಸ್ವೀಕೃತರು ವರ್ಗ:ಕ್ರಿಕೆಟ್ ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ದ ಶಾಶ್ಯಾಂಕ್ ರಿಡೆಂಪ್ಶನ್ (ಚಲನಚಿತ್ರ)
ದ ಶಾಶ್ಯಾಂಕ್ ರಿಡೆಂಪ್ಶನ್ 1994ರ ಅಮೆರಿಕನ್ ನಾಟಕೀಯ ಚಲನಚಿತ್ರ. ಇದನ್ನು ಫ಼್ರ್ಯಾಂಕ್ ಡೆರಬಾಂಟ್ ಬರೆದು ನಿರ್ದೇಶಿಸಿದರು. ಈ ಚಿತ್ರವು ಸ್ಟೀಫನ್ ಕಿಂಗ್‍ರ ಕಿರು ಕಾದಂಬರಿ 'ರೀಟಾ ಹೇವರ್ಥ್ ಅಂಡ್ ಶಾಶ್ಯಾಂಕ್ ರಿಡೆಂಪ್ಶನ್' ಮೇಲೆ ಆಧಾರಿತವಾಗಿದೆ. ಇದು ತಾನು ಮುಗ್ಧನೆಂದು ಸಾಧಿಸಿದರೂ, ತನ್ನ ಹೆಂಡತಿ ಮತ್ತು ಅವಳ ಪ್ರೇಮಿಯ ಕೊಲೆಗಳಿಗಾಗಿ ಶಾಶ್ಯಾಂಕ್ ರಾಜ್ಯ ಸೆರೆಮನೆಯಲ್ಲಿ ಜೀವಾವಧಿ ಶಿಕ್ಷೆಗೆ ಒಳಗಾಗುವ ಬ್ಯಾಂಕರ್‌ ಆ್ಯಂಡಿ ಡುಫ಼್ರೇನ್‍ನ (ಟಿಮ್ ರಾಬಿನ್ಸ್) ಕಥೆಯನ್ನು ಹೇಳುತ್ತದೆ. ಮುಂದಿನ ಎರಡು ದಶಕಗಳಲ್ಲಿ, ಅವನು ಅಕ್ರಮ ಕಳ್ಳಸಾಗಣೆದಾರ ಎಲಿಸ್ "ರೆಡ್" ರೆಡಿಂಗ್ (ಮೊರ್ಗನ್ ಫ಼್ರೀಮನ್) ಎಂಬ ಸಹ ಕೈದಿಯ ಸ್ನೇಹಬೆಳೆಸಿ, ಜೈಲಿನ ಮೇಲ್ವಿಚಾರಕ ಸ್ಯಾಮುಯಲ್ ನಾರ್ಟನ್‍ನ (ಬಾಬ್ ಗಂಟನ್) ನೇತೃತ್ವದಲ್ಲಿ ಒಂದು ಹಣ ಖಾತಾಂತರ ಕಾರ್ಯದಲ್ಲಿ ಸಾಧನಭೂತನಾಗುತ್ತಾನೆ. ವಿಲಿಯಂ ಸ್ಯಾಡ್ಲರ್, ಕ್ಲ್ಯಾನ್ಸಿ ಬ್ರೌನ್, ಗಿಲ್ ಬೆಲೋಸ್ ಮತ್ತು ಜೇಮ್ಸ್ ವಿಟ್ಮೋರ್ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ.
ಡೆರಬಾಂಟ್ ಕಿಂಗ್‌ರ ಕಥೆಗೆ ಚಲನಚಿತ್ರದ ಹಕ್ಕುಗಳನ್ನು ೧೯೮೭ರಲ್ಲಿ ಖರೀದಿಸಿದರು, ಆದರೆ ಐದು ವರ್ಷಗಳವರೆಗೆ ಯಾವುದೇ ಬೆಳವಣಿಗೆಯಾಗಲಿಲ್ಲ. ಆಗ ಅವರು ಅದರ ಚಿತ್ರಕಥೆಯನ್ನು ಎಂಟು ವಾರಗಳ ಅವಧಿಯಲ್ಲಿ ಬರೆದರು. ಚಿತ್ರವನ್ನು ನಿರ್ಮಿಸಲು ಕ್ಯಾಸಲ್ ರಾಕ್ ಎಂಟರ್ಟೇನ್‍ಮಂಟ್‍ನಿಂದ ಡೆರಬಾಂಟ್ $25 ಮಿಲಿಯನ್ ಬಂಡವಾಳವನ್ನು ಪಡೆದುಕೊಂಡರು. ಚಲನಚಿತ್ರವು ಮೇಯ್ನನ್ನು ಹಿನ್ನೆಲೆಯಾಗಿ ಹೊಂದಿದೆಯಾದರೂ, ಪ್ರಧಾನ ಛಾಯಾಗ್ರಹಣವು ಬಹುತೇಕ ಸಂಪೂರ್ಣವಾಗಿ ಮ್ಯಾನ್ಸ್‌ಫ಼ೀಲ್ಡ್, ಒಹಾಯೊದಲ್ಲಿ ಜೂನ್ ನಿಂದ ಆಗಸ್ಟ್ ೧೯೯೩ ವರೆಗೆ ನಡೆಯಿತು. ಒಹಾಯೊ ರಾಜ್ಯ ಸುಧಾರಕಗೃಹವು ನಾಮಸೂಚಕ ಸೆರೆಮನೆಯಾಗಿ ಕಾರ್ಯನಿರ್ವಹಿಸಿತು. ಈ ಯೋಜನೆಯು ಆ್ಯಂಡಿಯ ಪಾತ್ರಕ್ಕೆ ಟಾಮ್ ಹ್ಯಾಂಕ್ಸ್, ಟಾಮ್‌ ಕ್ರೂಸ್‌ ಮತ್ತು ಕೆವಿನ್ ಕಾಸ್ಟ್‌ನರ್ ಸೇರಿದಂತೆ ಆ ಕಾಲದ ಅನೇಕ ತಾರೆಗಳನ್ನು ಆಕರ್ಷಿಸಿತು. ಥಾಮಸ್ ನ್ಯೂಮನ ಚಿತ್ರಕ್ಕೆ ಸಂಗೀತವನ್ನು ನೀಡಿದರು.
ಬಿಡುಗಡೆಯಾದ ಮೇಲೆ ಈ ಚಿತ್ರವು ಸಕಾರಾತ್ಮಕ ವಿಮರ್ಶೆಗಳನ್ನು, ವಿಶೇಷವಾಗಿ ತನ್ನ ಕಥೆ ಮತ್ತು ರಾಬಿನ್ಸ್ ಹಾಗೂ ಫ಼್ರೀಮನ್‍ರ ನಟನೆಗಾಗಿ ಪಡೆಯಿತಾದರೂ, ಇದು ಬಾಕ್ಸ್ ಆಫ಼ಿಸ್‍ನಲ್ಲಿ ನಿರಾಶಾದಾಯಕವಾಗಿತ್ತು ಮತ್ತು ತನ್ನ ಆರಂಭಿಕ ಚಿತ್ರಮಂದಿರ ಪ್ರದರ್ಶನಗಳಲ್ಲಿ ಕೇವಲ $16 ಮಿಲಿಯನ್ ಗಳಿಸಿತು. ಪಲ್ಪ್ ಫ಼ಿಕ್ಷನ್ ಹಾಗೂ ಫಾರೆಸ್ಟ್ ಗಂಪ್‍ನಂತಹ ಚಲನಚಿತ್ರಗಳಿಂದ ಪೈಪೋಟಿ, ಸೆರೆಮನೆ ಚಲನಚಿತ್ರಗಳ ಸಾಮಾನ್ಯ ಜನಪ್ರಿಯವಿಲ್ಲದಿರುವಿಕೆ, ಹೆಣ್ಣು ಪಾತ್ರಗಳ ಕೊರತೆ ಮತ್ತು ಪ್ರೇಕ್ಷಕರಿಗೆ ಗೊಂದಲಗೊಳಿಸುವಂಥದ್ದೆಂದು ಪರಿಗಣಿತವಾದ ಇದರ ಶೀರ್ಷಿಕೆ ಸೇರಿದಂತೆ, ಆ ಕಾಲದಲ್ಲಿ ಇದರ ವೈಫಲ್ಯಕ್ಕೆ ಅನೇಕ ಕಾರಣಗಳನ್ನು ನೀಡಲಾಗಿತ್ತು. ಆದರೂ ಸಹ, ಇದು ಏಳು ಅಕ್ಯಾಡೆಮಿ ಪ್ರಶಸ್ತಿ ನಾಮನಿರ್ದೇಶನಗಳು ಸೇರಿದಂತೆ, ಅನೇಕ ಪ್ರಶಸ್ತಿ ನಾಮನಿರ್ದೇಶನಗಳನ್ನು ಪಡೆಯಿತು. ಚಿತ್ರಮಂದಿರಗಳಲ್ಲಿ ಮರುಬಿಡುಗಡೆ, ಜೊತೆಗೆ ಅಂತರರಾಷ್ಟ್ರೀಯ ಆದಾಯದಿಂದ ಚಿತ್ರದ ಬಾಕ್ಸ್ ಆಫ಼ಿಸ್ ಮೊತ್ತ $58.3 ಕ್ಕೆ ಹೆಚ್ಚಿತು.
ಅಮೇರಿಕದಾದ್ಯಂತ ೩೨೦,೦೦೦ ಕ್ಕಿಂತ ಹೆಚ್ಚು ವಿಎಚ್ಎಸ್ ಪ್ರತಿಗಳನ್ನು ಮಾರಾಟ ಮಾಡಲಾಯಿತು, ಮತ್ತು ಅದರ ಪ್ರಶಸ್ತಿ ನಾಮನಿರ್ದೇಶನಗಳು ಮತ್ತು ಸುದ್ದಿ ಹರಡುವಿಕೆಯನ್ನು ಆಧರಿಸಿ, ಇದು ೧೯೯೫ರ ಅತ್ಯಂತ ಹೆಚ್ಚು ಬಾಡಿಗೆ ಪಡೆದು ನೋಡಲಾದ ಚಿತ್ರಗಳಲ್ಲಿ ಒಂದಾಯಿತು. ಪ್ರಸಾರ ಹಕ್ಕುಗಳನ್ನು ಟರ್ನರ್ ಬ್ರಾಡ್‍ಕಾಸ್ಟಿಂಗ್ ಸಿಸ್ಟಂ ಪಡೆಯಿತು, ಮತ್ತು ಚಿತ್ರವನ್ನು ೧೯೯೭ರಿಂದ ಆರಂಭಿಸಿ ಟಿಎನ್‍ಟಿ ನೆಟ್ವರ್ಕ್‌ನಲ್ಲಿ ನಿಯಮಿತವಾಗಿ ತೋರಿಸಲಾಯಿತು, ಇದು ಜನಪ್ರಿಯತೆಯನ್ನು ಮತ್ತಷ್ಟು ಹೆಚ್ಚಿಸಿತು. ಈಗ ಅನೇಕರು ಈ ಚಿತ್ರವನ್ನು ೧೯೯೦ರ ದಶಕದ ಶ್ರೇಷ್ಠ ಚಿತ್ರಗಳಲ್ಲಿ ಒಂದೆಂದು ಪರಿಗಣಿಸುತ್ತಾರೆ. ೨೦೧೭ರ ವೇಳೆಗೆ, ಈ ಚಿತ್ರವನ್ನು ಈಗಲೂ ನಿಯಮಿತವಾಗಿ ಪ್ರಸಾರ ಮಾಡಲಾಗುತ್ತದೆ, ಮತ್ತು ಹಲವಾರು ದೇಶಗಳಲ್ಲಿ ಜನಪ್ರಿಯವಾಗಿದೆ, ಮತ್ತು ಪ್ರೇಕ್ಷಕರು ಹಾಗೂ ಪ್ರಖ್ಯಾತ ವ್ಯಕ್ತಿಗಳು ಇದನ್ನು ಸ್ಫೂರ್ತಿಯ ಮೂಲವೆಂದು ಉಲ್ಲೇಖಿಸುತ್ತಾರೆ ಮತ್ತು ವಿವಿಧ ಸಮೀಕ್ಷೆಗಳಲ್ಲಿ ಈ ಚಿತ್ರವನ್ನು ಅಚ್ಚುಮೆಚ್ಚಿನದು ಎಂದು ಹೆಸರಿಸುತ್ತಾರೆ. ೨೦೧೫ರಲ್ಲಿ, ಅಮೇರಿಕ ಕಾಂಗ್ರೆಸ್ ಗ್ರಂಥಾಲಯವು ರಾಷ್ಟ್ರೀಯ ಚಲನಚಿತ್ರ ದಾಖಲೆ ಕಚೇರಿಯಲ್ಲಿ ಸಂರಕ್ಷಣೆಗಾಗಿ ಈ ಚಿತ್ರವನ್ನು ಆಯ್ಕೆಮಾಡಿತು.
ಕಥಾವಸ್ತು
೧೯೪೭, ಪೋರ್ಟ್‌ಲಂಡ್, ಮೇಯ್ನ್‌ನಲ್ಲಿ, ಬ್ಯಾಂಕರ್ ಆ್ಯಂಡಿ ತನ್ನ ಹೆಂಡತಿ ಮತ್ತು ಅವಳ ಪ್ರೇಮಿಯ ಕೊಲೆಗಳನ್ನು ಮಾಡಿದ್ದಾನೆಂದು ತೀರ್ಮಾನವಾಗಿ, ಶಾಶ್ಯಾಂಕ್ ರಾಜ್ಯ ಸೆರೆಮನೆಯಲ್ಲಿ ಎರಡು ಕ್ರಮಾನುಗತ ಜೀವಾವಧಿ ಶಿಕ್ಷೆಗಳಿಗೆ ಒಳಗಾಗುತ್ತಾನೆ. ಅಲ್ಲಿ ಅವನು ಜೀವಾವಧಿ ಶಿಕ್ಷೆ ಅನುಭವಿಸುತ್ತಿರುವ ಸಹ ಖೈದಿ ಮತ್ತು ಸೆರೆಮನೆಯಲ್ಲಿ ಕಳ್ಳ ಸಾಮಾನುಗಳ ಸಾಗಣೆದಾರನಾದ ಎಲಿಸ್ "ರೆಡ್" ರೆಡಿಂಗ್‍ನ ಸ್ನೇಹ ಬೆಳೆಸುತ್ತಾನೆ. ಆ್ಯಂಡಿಗಾಗಿ ರೆಡ್ ಒಂದು ಕಲ್ಲು ಸುತ್ತಿಗೆ ಮತ್ತು ರೀಟಾ ಹೇವರ್ತ್‌ಳ ಒಂದು ದೊಡ್ಡ ಭಿತ್ತಿಚಿತ್ರವನ್ನು ಒದಗಿಸಿ ಕೊಡುತ್ತಾನೆ. ಸೆರೆಮನೆಯ ದೋಬಿಖಾನೆಯಲ್ಲಿ ಕೆಲಸಕ್ಕೆ ನಿಗದಿಮಾಡಲಾದ ಆ್ಯಂಡಿಯ ಮೇಲೆ "ದ ಸಿಸ್ಟರ್ಸ್" ಮತ್ತು ಅವರ ನಾಯಕ ಬಾಗ್ಸ್ ಆಗಾಗ್ಗೆ ಲೈಂಗಿಕ ದಾಳಿ ನಡೆಸುತ್ತಾರೆ.
೫೦ ವರ್ಷ ಶಿಕ್ಷೆಗೊಳಗಾದ ನಂತರ ಬ್ರೂಕ್ಸ್‌ನನ್ನು ೧೯೫೪ರಲ್ಲಿ ಬಿಡುಗಡೆ ಮಾಡಲಾಗುತ್ತದೆ. ಆದರೆ ಅವನು ಹೊರಜಗತ್ತಿಗೆ ಹೊಂದಿಕೊಳ್ಳಲಾಗದೆ ಅಂತಿಮವಾಗಿ ನೇಗು ಬಿಗಿದುಕೊಂಡು ಸಾಯುತ್ತಾನೆ. ಶಾಸನಸಭೆಯು ದ ಮ್ಯಾರೇಜ್ ಆಫ಼್ ಫ಼ಿಗರೊ ಧ್ವನಿಮುದ್ರಿಕೆ ಸೇರಿದಂತೆ ಗ್ರಂಥಾಲಯ ಕೊಡುಗೆಯನ್ನು ಕಳಿಸುತ್ತದೆ; ಆ್ಯಂಡಿ ಸಾರ್ವಜನಿಕ ಸಂಬೋಧನಾ ಸಾಧನದ ಮೇಲೆ ಒಂದು ಆಯ್ದ ತುಣುಕನ್ನು ಪ್ರಸಾರಮಾಡುತ್ತಾನೆ ಮತ್ತು ಅದಕ್ಕಾಗಿ ಏಕಾಂತ ಕಾರಾವಾಸವನ್ನು ಅನುಭವಿಸುತ್ತಾನೆ. ಏಕಾಂತ ಶಿಕ್ಷೆಯ ನಂತರ ಬಿಡುಗಡೆಯಾದ ಮೇಲೆ, ಭರವಸೆಯು ಅವನಿಗೆ ಕಾಲ ಕಳೆಯಲು ನೆರವಾಗುತ್ತದೆ ಎಂದು ಆ್ಯಂಡಿ ವಿವರಿಸುತ್ತಾನೆ, ಆದರೆ ಈ ಪರಿಕಲ್ಪನೆಯನ್ನು ರೆಡ್ ತಳ್ಳಿಹಾಕುತ್ತಾನೆ. ೧೯೬೩ರಲ್ಲಿ, ನಾರ್ಟನ್ ಸಾರ್ವಜನಿಕ ಕಾಮಗಾರಿಗಾಗಿ ಸೆರೆಮನೆಯ ಕೈದಿಗಳನ್ನು ಬಳಸಿಕೊಳ್ಳಲು ಆರಂಭಿಸುತ್ತಾನೆ, ಮತ್ತು ನುರಿತ ಕಾರ್ಮಿಕ ವೆಚ್ಚಗಳನ್ನು ಕಡಿಮೆ ಹೇಳಿ, ಲಂಚ ಪಡೆದು ಲಾಭ ಮಾಡಿಕೊಳ್ಳುತ್ತಾನೆ. ಆ್ಯಂಡಿ "ರ‍್ಯಾಂಡಲ್ ಸ್ಟೀವನ್ಸ್" ಎಂಬ ಅಡ್ಡಹೆಸರನ್ನು ಬಳಸಿ ಹಣದ ಮೂಲವನ್ನು ಮರೆಮಾಡುತ್ತಾನೆ.
ಮುಂದಿನ ದಿನದ ಹಾಜರಿ ಕೂಗಿನಲ್ಲಿ, ಕಾವಲು ಪಡೆಗಳು ಆ್ಯಂಡಿಯ ಸೆರೆಕೋಣೆ ಖಾಲಿಯಾಗಿದ್ದನ್ನು ಕಂಡುಕೊಳ್ಳುತ್ತಾರೆ. ಸಿಟ್ಟಾದ ನಾರ್ಟನ್ ಕೋಣೆಯ ಗೋಡೆಯ ಮೇಲೆ ತೂಗುಹಾಕಿದ ರ‍್ಯಾಕೆಲ್ ವೆಲ್ಚ್‌ಳ ಭಿತ್ತಿಚಿತ್ರಕ್ಕೆ ಕಲ್ಲು ಎಸೆದಾಗ, ಆ್ಯಂಡಿ ತನ್ನ ಕಲ್ಲು ಸುತ್ತಿಗೆಯಿಂದ ಕಳೆದ ೧೯ ವರ್ಷಗಳಲ್ಲಿ ತೋಡಿದ ಒಂದು ಸುರಂಗವು ಬಹಿರಂಗವಾಗುತ್ತದೆ. ಹಿಂದಿನ ರಾತ್ರಿ, ಆ್ಯಂಡಿ ಹಗ್ಗವನ್ನು ಬಳಸಿ ಸುರಂಗ ಮತ್ತು ಸೆರೆಮನೆಯ ಚರಂಡಿ ಕೊಳವೆಯ ಮೂಲಕ ತಪ್ಪಿಸಿಕೊಂಡಿರುತ್ತಾನೆ. ಜೊತೆಗೆ, ನಾರ್ಟನ್‍ನ ಸೂಟು, ಶೂಗಳು ಮತ್ತು ಹಣ ಖಾತಾಂತರಿಸುವಿಕೆಯ ಸಾಕ್ಷಿಯಿರುವ ಕಿರ್ದಿ ಪುಸ್ತಕವನ್ನು ಒಯ್ದಿರುತ್ತಾನೆ. ಕಾವಲು ಪಡೆಗಳು ಅವನಿಗಾಗಿ ಹುಡುಕುತ್ತಿರುವಾಗ, ಆ್ಯಂಡಿ ರ‍್ಯಾಂಡಲ್ ಸ್ಟೀವನ್ಸ್ ಆಗಿ ವೇಷಹಾಕಿ, ಹಲವಾರು ಬ್ಯಾಂಕ್‍ಗಳಿಂದ ಖಾತಾಂತರ ಮಾಡಿದ್ದ ಹಣವನ್ನು ಪಡೆದುಕೊಂಡು, ಕಿರ್ದಿ ಪುಸ್ತಕ ಮತ್ತು ಶಾಶ್ಯಾಂಕ್‍ನಲ್ಲಿನ ಭ್ರಷ್ಟಾಚಾರ ಮತ್ತು ಕೊಲೆಗಳ ಇತರ ಸಾಕ್ಷಿಗಳನ್ನು ಒಂದು ಸ್ಥಳೀಯ ಸುದ್ದಿಪತ್ರಿಕೆಗೆ ಅಂಚೆ ಮೂಲಕ ಕಳುಹಿಸುತ್ತಾನೆ. ರಾಜ್ಯದ ಪೋಲಿಸರು ಶಾಶ್ಯಾಂಕ್‍ಗೆ ಆಗಮಿಸಿ ಹ್ಯಾಡ್ಲಿಯನ್ನು ಬಂಧಿಸುತ್ತಾರೆ. ನಾರ್ಟನ್ ಬಂಧನದಿಂದ ತಪ್ಪಿಸಿಕೊಳ್ಳಲು ಆತ್ಮಹತ್ಯೆ ಮಾಡಿಕೊಳ್ಳುತ್ತಾನೆ.
೪೦ ವರ್ಷ ಶಿಕ್ಷೆ ಅನುಭವಿಸಿದ ನಂತರ, ರೆಡ್‍ನನ್ನು ಅಂತಿಮವಾಗಿ ಬಿಡುಗಡೆ ಮಾಡಲಾಗುತ್ತದೆ. ಸೆರೆಮನೆಯ ಹೊರಗಿನ ಜೀವನಕ್ಕೆ ಹೊಂದಿಕೊಳ್ಳಲು ಅವನು ಒದ್ದಾಡುತ್ತಾನೆ ಮತ್ತು ತನಗೆಂದೂ ಸಾಧ್ಯವಾಗುವುದಿಲ್ಲವೆಂದು ಭಯಪಡುತ್ತಾನೆ. ಆ್ಯಂಡಿಗೆ ಕೊಟ್ಟ ಮಾತನ್ನು ನೆನಪಿಸಿಕೊಂಡು, ಅವನು ಬಕ್ಸ್‌ಟನ್‍ಗೆ ಭೇಟಿಕೊಟ್ಟಾಗ ಅಲ್ಲಿ ಅವನಿಗೆ ಹಣ ಮತ್ತು ಅವನು ಜ಼ಿಹುವಾಟನೇಯೊಗೆ ಬರುವಂತೆ ಹೇಳಿದ ಪತ್ರವಿರುವ ಸಂಗ್ರಹ ಸಿಗುತ್ತದೆ. ರೆಡ್ ಬಿಡುಗಡೆಯ ವಾಗ್ದಾನವನ್ನು ಮುರಿದು ಫ಼ೋರ್ಟ್ ಹ್ಯಾನ್‍ಕಾಕ್ ಟೆಕ್ಸಸ್‍ಗೆ ಪ್ರಯಾಣ ಮಾಡಿ, ಮೆಕ್ಸಿಕೊದ ಗಡಿಯನ್ನು ದಾಟಿ, ಅಂತಿಮವಾಗಿ ತನಗೆ ಭರವಸೆಯ ಅನಿಸಿಕೆಯಾಗುತ್ತಿದೆ ಎಂದು ಒಪ್ಪಿಕೊಳ್ಳುತ್ತಾನೆ. ಅವನು ಜ಼ಿಹುವಾಟನೇಯೊದ ಒಂದು ಬೀಚ್‍ನಲ್ಲಿ ಆ್ಯಂಡಿಯನ್ನು ಪತ್ತೆಹಚ್ಚುತ್ತಾನೆ, ಮತ್ತು ಮತ್ತೆ ಒಂದಾದ ಇಬ್ಬರು ಮಿತ್ರರು ಸಂತೋಷದಿಂದ ಅಪ್ಪಿಕೊಳ್ಳುತ್ತಾರೆ.
ವಿಶ್ಲೇಷಣೆ
ಚಲನಚಿತ್ರವು ಕ್ರೈಸ್ತ ಅತೀಂದ್ರಿಯವಾದದ ಮೇಲೆ ನೆಲೆಗೊಂಡಿದೆ ಎಂದು ವ್ಯಾಖ್ಯಾನಿಸಲಾಗಿದೆ. ಆ್ಯಂಡಿಯನ್ನು ಏಸುಕ್ರಿಸ್ತನಂತಹ ವ್ಯಕ್ತಿ, ಉದ್ಧಾರಕನಾಗಿ ಪ್ರಸ್ತುತಪಡಿಸಲಾಗಿದೆ, ಮತ್ತು ಚಿತ್ರದ ಮುಂಚಿನ ಭಾಗದಲ್ಲಿ ರೆಡ್ ಅವನನ್ನು ಶಾಶ್ಯಾಂಕ್‍ನಿಂದ ಆವರಿಸಿ ರಕ್ಷಿಸುವ ದಿವ್ಯಕಾಂತಿಯನ್ನು ಹೊಂದಿದವನು ಎಂದು ವರ್ಣಿಸುತ್ತಾನೆ. ಆ್ಯಂಡಿ ಮತ್ತು ಹಲವಾರು ಕೈದಿಗಳು ಸೆರೆಮನೆಯ ಚಾವಣಿಗೆ ಡಾಂಬರು ಬಳಿಯುವ, ಮತ್ತು ಆ್ಯಂಡಿ ಹನ್ನೆರಡು ಜನ ಕೈದಿಗಳು/ಶಿಷ್ಯರಿಗಾಗಿ ಬಿಯರ್/ವೈನ್ ಪಡೆಯುವ ದೃಶ್ಯವನ್ನು ಲಾಸ್ಟ್ ಸಪರ್‌ನ ಪುನಸ್ಸೃಷ್ಟಿಯಾಗಿ ಕಾಣಬಹುದು. ಫ಼್ರೀಮನ್ ಅವರನ್ನು ಜೀಸಸ್‍ನ ಅನುಗ್ರಹವನ್ನು ಬೇಡುತ್ತಿರುವ "ಎಲ್ಲ ಸೃಷ್ಟಿಯ ಪ್ರಭುಗಳು" ಎಂದು ವರ್ಣಿಸುತ್ತಾನೆ. ಇದು ಅವರ ಉದ್ದೇಶವಾಗಿರಲಿಲ್ಲ, ಮತ್ತು ಜನರು ಚಿತ್ರದಲ್ಲಿ ತಮ್ಮ ಸ್ವಂತದ ಅರ್ಥವನ್ನು ಕಂಡುಕೊಳ್ಳಲು ಬಯಸಿದ್ದೆ ಎಂದು ನಿರ್ದೇಶಕ ಡೇರಬಾಂಟ್ ಹೇಳಿದರು. ಚಿತ್ರಕಥೆಯಲ್ಲಿ ದ ಮ್ಯಾರೇಜ್ ಆಫ಼್ ಫ಼ಿಗರೊದ ಶೋಧನೆಯನ್ನು ಪವಿತ್ರ ಬಟ್ಟಲಿನ ಶೋಧನೆಯನ್ನು ಹೋಲುವಂಥದ್ದು ಎಂದು ವರ್ಣಿಸಲಾಗಿದೆ.
ಜ಼ಿಹುವಾಟನೇಯೊವನ್ನು ಸ್ವರ್ಗ ಅಥವಾ ಹೊನ್ನಾಡಿನ ಸಾದೃಶ್ಯವಾಗಿ ವ್ಯಾಖ್ಯಾನಿಸಲಾಗಿದೆ. ಚಲನಚಿತ್ರದಲ್ಲಿ, ಆ್ಯಂಡಿ ಅದನ್ನು ಸ್ಮರಣೆಯಿಲ್ಲದ ಸ್ಥಳವೆಂದು, ಪಾಪಗಳನ್ನು ಮರೆತು ಅಥವಾ ಅವುಗಳನ್ನು ಶಾಂತ ಮಹಾಸಾಗರದಿಂದ ತೇಲಿಸಿಕೊಂಡು ಹೋಗಿಸುವ ಮೂಲಕ ತನ್ನ ಪಾಪಗಳಿಂದ ಮುಕ್ತಿಯನ್ನು ಕೊಡುವ ಸ್ಥಳವೆಂದು ವರ್ಣಿಸುತ್ತಾನೆ. ಫ಼್ರೀಮನ್ ರೆಡ್‍ನ ಕಥೆಯನ್ನು ಮುಕ್ತಿಯ ಕಥೆಯೆಂದು ವಿವರಿಸಿದ್ದಾರೆ, ಏಕೆಂದರೆ ಅವನು ತನ್ನ ಅಪರಾಧಗಳಿಂದ ಪಾಪರಹಿತನಾಗಿಲ್ಲ, ಆದರೆ ಆ್ಯಂಡಿಯ ಕಥೆ ವಿಮೋಚನೆಯನ್ನು ಕಂಡುಕೊಳ್ಳುವ ಕಥೆಯಾಗಿದೆ. ಕೆಲವು ಕ್ರೈಸ್ತ ಪ್ರೇಕ್ಷಕರು ಜ಼ಿಹುವಾಟನೇಯೊವನ್ನು ಸ್ವರ್ಗವೆಂದು ವ್ಯಾಖ್ಯಾನಿಸುತ್ತಾರಾದರೂ, ಅದನ್ನು ಒಳ್ಳೆಯದು ಮತ್ತು ಕೆಟ್ಟದ್ದಿನ ಸಾಂಪ್ರದಾಯಿಕ ಕಲ್ಪನೆಗಳ ಆಚೆಗೆ ಸಾಧಿಸಲಾದ ದೋಷರಹಿತತೆಯ ನೀಚವಾದಿ ರೂಪವಾಗಿಯೂ ವ್ಯಾಖ್ಯಾನಿಸಬಹುದು. ಇದರಲ್ಲಿ ನೀಡಲಾದ ವಿಸ್ಮೃತಿಯು ಪಾಪದ ಕ್ಷಮೆಯ ಬದಲಾಗಿ ನಾಶವಾಗಿದೆ, ಇದರರ್ಥ ಆ್ಯಂಡಿಯ ಗುರಿ ಅಧಾರ್ಮಿಕ ಮತ್ತು ನಾಸ್ತಿಕವಾದಿಯಾಗಿದೆ. ಆ್ಯಂಡಿಯನ್ನು ಏಸುಕ್ರಿಸ್ತನಂತಹ ವ್ಯಕ್ತಿ ಎಂದು ವ್ಯಾಖ್ಯಾನಿಸಿದಂತೆ, ಅವನು ಶಿಕ್ಷಣ ಮತ್ತು ಸ್ವಾತಂತ್ರ್ಯದ ಅನುಭವದ ಮೂಲಕ ಬಿಡುಗಡೆಯನ್ನು ನೀಡುತ್ತಿರುವ ಜ಼ರಾತುಷ್ಟ್ರನಂತಹ ಪ್ರವಾದಿ ಎಂದು ಕಾಣಬಹುದು. ದ ಶಾಶ್ಯಾಂಕ್ ರಿಡೆಂಪ್ಶನ್ ಆಶಾರಹಿತ ಸ್ಥಿತಿಯಲ್ಲಿ ಇರಿಸಿದಾಗ ತಮ್ಮ ಆತ್ಮಮೌಲ್ಯದ ಅನಿಸಿಕೆಯನ್ನು ಕಾಪಾಡಿಕೊಳ್ಳುವುದಕ್ಕೆ ಸಾಂಕೇತಿಕವಾಗಿದೆ ಎಂದು ಚಲನಚಿತ್ರ ವಿಮರ್ಶಕ ರೋಜರ್ ಈಬರ್ಟ್ ವಾದಿಸಿದರು. ಕಥಾವಸ್ತುವಿನಲ್ಲಿ ಆ್ಯಂಡಿಯ ಋಜುತ್ವವು ಮುಖ್ಯವಾದ ವಿಷಯವಾಗಿದೆ, ವಿಶೇಷವಾಗಿ ಪ್ರಾಮಾಣಿಕತೆಯ ಕೊರತೆಯಿರುವ ಸೆರೆಮನೆಯಲ್ಲಿ.
ಚಿತ್ರೀಕರಣ
ಚಲನಚಿತ್ರದ ಪ್ರಧಾನ ಛಾಯಾಗ್ರಹಣ ಮೂರು ತಿಂಗಳ ಅವಧಿಯಲ್ಲಿ ನಡೆಯಿತು, ೧೯೯೩ರ ಜೂನ್ ಮತ್ತು ಆಗಸ್ಟ್ ನಡುವೆ. ಚಿತ್ರೀಕರಣಕ್ಕೆ ನಿಯಮಿತವಾಗಿ ೧೮ ಗಂಟೆಗಳ ವರೆಗಿನ ಕೆಲಸದ ದಿನಗಳು ಬೇಕಾಯಿತು, ವಾರಕ್ಕೆ ಆರು ದಿನಗಳಂತೆ.